
Manera tur actividad di Carnaval 

LieHIING PARADE TABATA BUNITA, 
PERO CU POCO PARTICIPANTE 




E situacion financiero di nos pais ta manifesta su mes sigur den 
actividadnan di nos Camaval. Awor cu nos ta den recta final, esaki 
ta keda manifesta mucho mas ainda. Of por ta cu Camaval 65 tabata 
asina grandi y luhoso, cu no tin fondo pa haci’e mescos of surpasa 
Camaval di aña pasa. Den e Lighting Parade, ta unicamente 2900 
hende a keda registra como participante y ayera e Camaval di Mucha 
tabata cu poco mucha. Pa no papia mes di esnan na banda, cu no tabata 
mucho hende tampoco. Pero ta di spera cu Amba lo sigui celebra y 
tene su Camaval na halto, pasobra no tin un fiesta cultural cu manera 
Amba so por celebra. 

Fiscal a pidi 14 aña pa homber cu 
a mata ex pareha door di jaloezie 


DIABIERNA mainta Corte di Husticia a trata e caso 
penal contra Aurelio Dirksz, kende a wordo acusa di a 
choca su ex pareha mata. Tur esaki debi cu e tabata ja- 
loers di un amigo nobo cu Natasha Kock tabatin. Fiscal 
na final di tratamento di e caso a pidi un castigo di 14 
aña incondicional. Dia 7 di maart lo tin sentencia. 
Tratamento di e caso a tuma luga den presencia di un 
grupo grandi di familiar di e victima, kendenan ta hopi 
afecta pa e sucedido. 

Aurelio Dirksz a presenta awe mainta dilanti mesa 
berde acusa na prome luga di asesinato premedita y si 
esaki no keda proba, na di dos luga e ta wordo acusa di 
“doodslag”, di a mata e señora. 

E hecho aki a tuma luga dia 23 di april, 2019, ora cu e 
acusado aki a bira jaloers pa motibo di a mira un otro 
homber den un auto dilanti cas di su ex partner. Scondi 
el a mira con un di su yiunan a para na auto un rato pa 
despues e mama di e muchanan a yega para na e auto 
combersa un rato. Tur esaki el a para wak y a keda 
scondi te ora cu e homber a bay for di e sitio. 

Loke a pasa despues paden, ta muestra cu nunca el a 
acepta cu e relaciona a finalisa y su actuacion, Fiscal 
a bisa, ta simplemente di un homber jaloers cu no ta 
acepta cu un muhe ta pone fin na un relaciona. “Lam- 
entablemente aki na Aruba mayoria di e casonan di 
violencia entre ex parehanan ta debi na esaki. Homber- 
nan cu no por acepta cu e muhe ta pone un fin na un 
relacion amoroso.” 

E version cu e acusado a duna den Corte tabata mustra 
uno inocente, cu tur cos a bay trankil, cu el a simple- 
mente sinta riba e cama y bisa e muhe di con el a gañe 
cu e no tin un amigo nobo. Lamentablemente e parti di 
inicio di e discusion ta su banda so tin, ya cu e victima 
(Natasha Kock) a fayece. Segun el a bisa Hues, despues 
cu el a reclama su ex di a gañe, e muhe a dal’e dos can- 
timan. E momento ey el a gar’e na su garganta y pone 
den klem. 

Loke cu e no tabata sa cu su yiu muhe di 9 aña, for di e 
momento ey a mira loke tabata pasando. A mira con su 
tata no kier laga e mama los, con e mama tabata trata 
di ranca pa kita e mannan for di su garganta. 


Den e momento di desesperacion ey e yiu bou yoramen- 
to a pidi e tata: “Papi, laga mami los y mi lo stima papi 
hopi mas”, pero esaki no a yuda. 

Prome cu esey, e hobencita a bisa cu el a trata di ranca 
e mannan di su tata for di garganta di su mama, pero 
esaki no a logra ya cu e tata tin hopi forsa. Te ora cu 
e tata a mir’e ta yora, el a bis’e: “Stop di yora y mi lo 
laga bo mama los.” E1 a stop pero e tata no a lague los, 
sino te ora cu el a bis’e un biaha mas “lague los, wak su 
boca”. 

Ey ta caminda e acusado a dicidi di laga bay. 

Den e estado ey e hoben a mira su mama drumi na 
suela y no ta reacciona. Pero e tata / acusado no a busca 
ayudo tampoco. E1 a simplemente skirbi number di ce- 
lular di un tanta riba un papel y a bis’e: Mi ta bay, laga 
10 minuut pasa y bay na e bisiñanan. Pidi nan yama e 
numbernan ey y bisa nan cu mami a cay flauw”. Pero 
ora cu e bisiñanan mes a core yega, ya caba el a fayece. 
E otro ruman chikito tabata den un otro parti di e cas 
ta hunga. 

E situacion ta complica pasobra e declaracion di e yiu 
muhe ta loke a mustra con e actuacion di e tata tabata 
e dia ey y otro dianan prome. Entre otro e yiu a bisa cu 
tur dia e tata ta rabia y ta menasa su mama. 

“Bo ta bisando cu bo yiu ta gaña,” Fiscal a keda pun- 
tra e acusado y na final el a contesta si. Esaki a pone e 
fiscal rabia mas hopi y a bis’e. “Na Polis ta declara un 
cos y awe mainta bo ta declara otro. Sea un homber y 
para den bo sapatonan y acepta bo responsabilidad. Bo 
ta simplemente un homber jaloers cu no kier acepta cu 
e relacion a yega su fin, no awo pero cuatro aña prome 
caba,” e Fiscal a bisa. 

Fiscal a bisa na final cu no ta mira motibo pa no kere 
declaracion di e mucha, cual ta cuadra cu datonan com- 
pila den e investigacion. E declaracion di e tata mi tin 
tur motibo pa no kere den su declaracion. A base di 
castigonan den pasado, a pidi 14 aña. 

E acusado na final a pidi pordon na su shete yiunan,su 
rumannan pa pone nan cara na berguensa y tambe el 
a pidi disculpa na famia, kendenan tabata yora e mo- 
mento ey. 

CAFT ta mustra cu tin 
surplus pero a coste 
di otro serie di medida 



Pa: Victor (Toko) Winklaar 


E storia a keda casi mesun cos, e contenido tambe y e unico 
cambio pa loke ta presupuesto 2020 compara cu e dosnan 
anteriormente entrega pa Gabinete Wever Croes, ta cu 
Gobierno ta cumpli cu palabracionnan haci segun e protocol 
di 2018, esta di tin un ‘overschot’ di 0.6% di e BBP. 

Cu esey Caft tamustracu Gabinete Wever Croes parcialmente 
a cumpli c’un di e puntonan cardinal di e acuerdo cumbini 
entre Aruba y Hulanda, relaciona cu finansa publico di e 
pais, pero na mes momento CFT ta mustra riba un serie di 
incertidumbre cu nan ta mira den mesun presupuesto 2020 
aki. 

Un di e puntonan principal ta loke CAft ta menciona cu 
Gobierno a presupuesto un aumento di entrada pa Gobierno 
p’e suma impersionante di 111 miyon florin, pero na mes 
momento ta mustra cu ainda Gobiemo mes no a tuma 
pasonan necesario p’e suma aki ta garantisa. 

E asina yama “inkomstenverhoging” di 111 miyon florin 
mas cu claro mester bin for di extra impuestonan cu Gabinete 
Wever Croes tin cu bay introduci, loke lo bay crea ainda 
mas problema financiero pa henter pueblo, mirando cu ya 
caba den dos aña di tempo, Gobierno a ranca algo mas cu 
200 miyon florin for di cartera di pueblo. 

Segun CAft, Gobierno di Amba ta insisti pa papia 
solamente riba e ‘inkomstenverhoging’ aki, cu ta igual na 
aumento di entrada di Gobiemo cu mester bin for di mas 
pakete di medida den proximo lunanan, pero bou di ningun 
circunstancia, Gabinete Wever Croes ta mustra na unda e lo 
bay baha gastonan di Gobierno, pa gran parti di personal, 
den mesun presupuesto aki. 

E situacion ta serio, no pa Gobiemo pero pa pueblo den su 
totalidad, sigur ora cu ya caba cu medidanan tuma den ultimo 
dos añanan, e poder di compra a bay atras formalmente y 
inflacion ta sigui subi sin indicacion cu e lo para a corto 
plaso. 

E aumento di entrada cu Gobiemo ta premira di 111 miyon 
florin pa 2020, no ta algo sigur, no ta algo cu ya caba 
Gobierno tin bou di control ya cu ainda Gabinete Wever 
Croes no a trata ningun medida adicional, a manda esakinan 
pa Parlamento trata loke ta pone cu hasta CAft ta mustra su 
duda cu Gobiemo lo bay logra p’e metanan proponi. 


Esaki ta di tres presupuesto caminda CAft ta sigui mustra cu 
aumento di gasto di Gobierno, principalmente aumento di 
gasto di personal ta sigui subi den un forma impresionante, 
caminda Gobiemo ta sigui emplea hende, despues di a 
sigura Hulanda cu nan lo bay reduci gasto di personal den 
un forma consistente. 

Practicamente por interpreta e preocupacion di CAft pa loke 
t’e aumento di entrada cu Gobiemo ta anticipa, como algo 
irealistico, insigur caminda na final di cuenta, Gobiemo lo 
haya su mes den problema serio. 

E aumento di gasto di personal ta sigui su curso ya cu 
practicamente ningun Minister lo ta tene nan mes n’e 
punto aki, esta di limita aumento di gasto di personal y 
practicamente tur siman tin caranan nobo ta presenta den 
diferente departamento di Gobierno. 

A spera cu Gobiemo lo cumpli cu e exigencia di Gobierno 
Hulandes pa reduci gasto di personal dor di manda personal 
cas, pero e asunto aki ta hopi delicado y ainda Gobiemo no 
ta tribi na tuma un paso asina drastico. 

Hendenan cu ta bay cas ta mas tanto hendenan liga na 
partido di oposicion AVP, pero pa colmo tur hende cu wordo 
manda cas, ta wordo re-emplasa como consecuencia cu no 
por papia di reduccion di personal. 

Relaciona cu esaki CAft a mustra cu segun e protocol di 
cooperacion cu anto Prome Minister Evelyn Wever Croes 
y Minister di Finansa Xiomara Maduro a firma na october 
2018, a yega na e palabracion cu for di 2019 lo bay over na 
reduccion di gasto di personal anualmente. 

Pa 2020 a wordo palabra cu e suma total pa gasto di personal 
lo ta fiha na 476 miyon florin y si logra esaki lo ta prome bes 
cu Gobierno lo conoce un reduccion di gasto di personal. 
Sinembargo e preocupacion ta sigui crece cu no solamente 
Gobiemo no ta sigur cu e lo por logra e aumento di entrada 
di 111 miyon florin, pero na mes momento e aumento di 
gasto di personal lo sigui subi manera Gabinete Wever 
Croes a bin ta haciendo pa ultimo dos aña caba. 

Kraan riba barco Wish Way a toka levemente cu Juliana Brug 

El a spanta hopi hende 




WILLEMSTAD - Brug Koningin Juliana mester a sera 
ayera (diadomingo) pa un rato pa tráfico riba for di mi- 
tar di 9 di mainta (8.30am), pero ta den careda di 12’or 
a habri brug pa trafico. Esaki despues cu e barco cu dos 
kraan pa Corsou, a michi levemente cu un di e pianan di 
e brug, pero sin consecuencia fatal. 

Asina mes ta cu masha cautela chofernan a core pasa, 
pasobra nan kier pa Gobierno laga Hulandesnan bin 
controla e daño ne brug. 

Ayera e barco Wish Way a drenta den bahia di Santa 
Anna. E barco aki ta trece dos kraan nobo pa CPS. 

Pa motibonan di seguridad, a para tráfiko riba brug 
p’asina loodsnan di Havenmeester por yuda coordiná 
entrada di e barco cu e kraannan abordo. 

E barco a yega diasabra 15 di februari, pero ayera main- 
ta (diadomingo) tempran 4 Loods tabata na bordo. 

A marca brug na dos caminda pa asisti e loodsnan cu ta 
na bordo, pero asina mes tabatin fayo. 

Trafico a sufri consecuensia di e impacto, pasobra no por 
a usa brug durante varios ora. 

Esey apesar cu tur e profesionalnan envolvi a haci nan 
maximo esfuerso p’esaki cana save, sigur, y mas rapido 
posibel. 

Despues di e incidente dos Minister a tene conferensia di 
prensa pa haña un tiki publicidad, pasobra nan no taba- 
tin net net nada nobo di conta, pero no por a laga chens 
bay perdi di sali den prensa. 

Tabata trata di Ministernan Giselle McWilliam di Tur- 
ismo y Zita Leito di Obra Publico. 

Chauffeur di Hummer a bringa cu Polis 


DIASABRA mainta cuerpo policial tawata man bas- 
tante druk. Esaki a cuminsa cu controlnan for di 5’or di 
marduga efectua door di Motor Unit. 

Tawata mainta trempan cu un conoci di polis Fam 
Rasmijn(conoci pa cana cu hopi cacho) na stuur di un 
Hummer a nenga stopteken di Motor Unit. Esaki a 
tuma luga na rotonde di Pos Chikito. 

Mesora agentenan di Motor Unit a sali tras di e Hum- 
mer, cu a cuminsa hisa velocidad y coriendo masha ire- 
sponsabel mes. 

Di e manera aki a cuminsa un persecusion. 

Altura di Shahai na Macuarima e Hummer a cuminsa 
pasa auto y biniendo di panort e ta topa cu un patruya. 
Pa evita un boksmento frontal cu un auto grandi asina 
e patruya a kita na su man robes, y di e manera aki e 
Hummer a dal contra patrouille wagen. 

Eynan polis a aresta tur tres persona den e auto y a 
hibanan warda di polis eybanda mes. 

Pa loke ta e boksmento contra e auto di polis a pidi pa 
Departamento di Trafico. 

Recherche tambe tin atencion pa e caso serio aki. 




w.'i 

Desaroyando cu ayudo di Lotto 


£ parti importante di Taekwondo ta cu e ta 
pa tur hende y nos ta jega tur miembro di 
comunidad. Nos meta ta pa nos por sigui 
yega e ciclo Olympico, y un dia pa nos yega 
e podio medallero, medaya olympico pa 
Aruba. Nos ta hopi agradeci cu e apoyo 
cu nos a haya durante tur e añanan 
for di Lotto, pa asina desaroya e 
parti di e fundeshi. a a rC 




Guaicaipuro Jimenez 


ottoaruba.com 

6 


AWEMainta 


Dialuna, 17 Februari 2020 


Casnan di Cuido di nos grandinan tambe mester 
ta prepara pa Coronavirus (COVID-19) 


ORA hopi hende ta biba hunto y ta comparti 
espacio cu otro manera t’e situacion den un cas 
di cuido, virusnan por plama hopi liher y pasa di 
un persona pa otro. 

Mirando cu mundialmente e casonan di COV- 
ID-19 ta sigui crece, Seccion Cuido di Nos Gran- 
dinan di Departamento di Salud Publico ta de- 
sea p’e casnan di cuido ta bon informa y prepara 
pa por trata cu casonan di malesa infeccioso cu 
por ta relata na malesa respiratorio manera in- 
fluenza of corona virus cu por ta mortal. 

Seccion di Malesanan Infeccioso y seccion di Ep- 
idemiologie y investigacion ta vigilando di serca 
tur desaroyo rond di COVID-19. Mundialmente 
e virus a afecta mas di 45.000 mil hende y a cau- 
sa morto di alrededor di 1115 persona. 

Mester remarca cu e virus respiratorio aki ta 
pasa di hende pa hende atrabez di particularnan 
cu ta keda den aire of riba superflcie despues cu 
un persona malo cu sintoma di griep tosa of nis- 
ter. 



PAKICO UN PLAN ASINA TA HOPIIMPORTANTE PA NOS CASNAN DICUIDO? 

• Vims contagioso por sobrevivi riba un persona su cuero, den medio 
ambiente y tambe riba superficienan cu ta wordo comparti 

• Residentenan riba 60 aña ta cay bou di e gmpo vulnerable pa desaroya 
complicacion serio. 


Recientemente World Health Organization a 
declara COVID-19 un “Public Health Emergen- 
cies of International Concern” di e manera aki 
elevando e precupacion internacional. Esaki t’e 
motibo tambe pa nos casnan di cuido na Aru- 
ba cuminsa revisa y/of cuminsa traha riba nan 
plan interno pa cu prevencion y contenimiento 
di malesa infeccioso manera COVID-19. 

Tambe seccion cuido di nos grandinan ta recomen- 
da trahadornan di casnan di cuido pa busca mas 
informacion riba e topico aki y si nan mester guia 
y sosten por tuma contacto cu seccion cuido di nos 
grandinan na Departamento di Salud Publico. 


• Apesar cu e residente no ta bandona e cas di cuido e ta bin den contacto cu 
empleadonan, otro residentenan, bishitante y e medio ambiente. 

• E falta di un control standariza di e empleadonan pa tuma precausion di 
infeccion tambe por causa cu un virus ta plama. Ta importante pa uza 
guante y otro equiponan di proteccion pa asina preveni cu vims y bacteria 
ta sigui plama. 

• E falta di e proceso di communicaccion, informando e otro residentenan, 
miembronan di famia y bishitantenan cu tin un malesa contagioso, por 
baha e cantidad di infeccion cu ta/por plama. 

• Ealta di trahadornan y falta di fondo den cas di cuido ta keda un topico 
alarmante y un di e causanan pa mayoria complicacion den e residentenan. 



BO MESTER Dl WASTE BUCKET RESIDENCIAL 
OF COMERCIAL? 


20yrd 
Big Buckét 


15yrd 

Junior Buckét 


lOvrd 




Smal/ 


E razon mas comun cu infeccionnan por wordo plama ta pa motibo cu trahadoman 
no ta pone atencion na medida nan preventivo, manera laba man of steriliza 
equipo prome cu duna cuido na un residente. 

Pa medio di e comunicado aki, Departamento di Salud Publico, Seccion Cuido di 
Nos Grandinan ta urgi tur cas di cuido pa traha un plan strategico con pa preveni, 
combati y contene vims/malesa contagioso den nan casnan di cuido. 

Pa mas informacion tocante Seccion Cuido di Nos Grandinan por tuma contacto na: 
Tel: 522-4345 of manda nos un mail na ouderenzorg@despa.gov.aw 

Porlannentano Robert Candelaria 

Minister di Husticia kier usa modelo di PPP pa financia prison nobo 

Mesun modelo cu e tabata contra 


Parlamentario pa fraccion di AVP, sr. 
Robert Candelaria a mustra cu ultimo 
tempo por scucha cu maneho di husticia 
tin reto tras di reto, caminda hopi cos ta 
biniendo pa dilanti cu mester di atencion 
y decision rapido di e Minister, mustrando 
cu di parti di AVP, tambe a trece diferente 
punto dilanti cu no ta canando bon den 
husticia y cu merece cambio urgente. 

“Ta un cos pa trece puntonan di critica 
pa dilanti, y den e maneho di husticia 
lamentablemente tin hopi issues ultimo 
tempo pa nos adresa, pero mi ta kere cu tur 
storia tin e otro banda tambe. Manera mi 
sa bisa, den mi trabou mi ta trata semper 
pa bin tambe cu idea y sugerencianan 
positivo pa un Aruba mas safe y mas sigur. 

KIA 

Awe mi kier para un rato keto na nos 
prison. KIA ta un instituto cardinal den e 
cadena hudicial. E nomber mes ta bisa cu 
e ta un instituto coreccional. Esey ta nifica 
cu ora un persona wordo sentencia dor di 
Huez, e mester sinta su castigo den prison. 
Pero nos ta tuma nota cu esey no ta loke 
ta pasando den KIA actualmente, y esaki 
NO ta culpa di e profesionalnan cu ta traha 
eyden. E ta un trabou hopi duro pa tene 
presonan cera den un forma responsabel y 
segun norma- y leynan vigente. 

Na mes momento e intencion ta pa banda 
di mantene e presonan cera, mester traha 
tambe riba nan rehabilitacion pa evita cu 
nan lo bolbe haci e locual cu nan a haci y 
a cay un biaha mas cera p’e mesun cos. 

PRIORIDAD ROBES 

Awor mi a yega di bisa cu e Minister aki 
su prioridadnan hopi biaha ta robes. E ta 
scoge cosnan cu riba nan mes no mester 
ta malo, pero den un lista di prioridad 
nunca nan mester tabata number uno. E 
helicopter por ehempel no ta malo riba su 
mes, pero e no ta prioridad number uno. 

E Minister aki ta scoge awor pa bin cu un 
edificio nobo pa un prison. Riba su mes 
mi ta kere cu ta un bon idea pa bin cu un 
prison nobo, pero den mi opinion, tin algo 
mas importante cu esey awor, cu ta mas 
trahador pa labora den KIA. 


ZIEKMELDING 

Mi ta compronde cu e retonan bou 
empleadonan ta hopi halto. Tin hopi 
ziekmelding y como consecuencia tin hopi 
overtime cu ta wordo traha na KIA. Esaki 
lo keda un circulo vicioso den trabou. 

Ora cu mas hende ta meld ziek, pasobra di 
presion di trabou of cualkier otro motibo 
pakico nan kier mustra nan malcontento 
of precupacion, nan coleganan lo mester 
traha overtime pa yena e bashi cu e 
empleado malo ta laga habri. 

Esey lo pone un presion mas halto riba 
esnan cu ta keda traha cu lo resulta cu 
nan tambe ta haña mas y mas presion di 
trabou y meld nan mes ziek. 

KLAS NOBO 

Pues na lugar di bin c’un prison nobo 
como e prome prioridad, mi ta pensa cu 
mester zorg pa tin empleado pa traha den e 
prison. Mester di wardador di preso, pero 
tambe otro profesionalnan pa traha cu e 
detenidonan pa yuda sigura cu nan a siña 
nan les y cu lo baha e riesgo di ripiticion”. 

PPP 

Minister Bikker a papia den su presupuesto 
di aña 2018 cu e kier bin c’ un prison nobo. 
E1 a scirbi den palabranan poco inusual 
con e kier financia e prison nobo aki. E1 
a bisa cu: 

“Er wordt nagestreefd om de bouw van 
een nieuwe penitentiaire inrichting 
zoveel mogelijk budget neutraal te gaan 
bekostigen door middel van aanwending 
van besparingen op vaste kosten van 
o.a. energie en water middels gebruik 
van duurzame technologie, tezamen 
met het huidige onderhoudsbudget, als 
basis voor een innovatieve en hybride 
financieringsvorm van Angelsaksische 
origine.” 

Den e presupuesto di 2019, a bolbe referi 
den e texto na e mesun punto di spaar 
riba awa y coriente pa por financia e 
prison nobo. E biaha aki, despues di hopi 
pregunta y comentario di nos banda riba 
esaki, a laga e financieringsmodel PPP 
afo. 



IDIOMA SIMPEL PPP 

“Nos a haci pregunta den pasado si e 
intencion ta, pa pone den idioma simpel 
pa tur hende compronde, cu kier financia 
e prison haciendo uso di PPP? Pasobra mi 
ta kere cu niun hende por kere cu bahando 
gasto di awa y coriente so, ta suficiente pa 
financia un prison nobo. 

PRO VS CONTRA PPP 

Pero proyectonan PPP ta algo cu e 
Minister aki y su coleganan den Gobierno 
actual a critica bastante ora nan tabata den 
oposicion. E Minister tabata contra PPP 
ora e tabata den oposicion, pero awor cu 
e mes ta den Gobierno, e kier haci uso 
di e mesun PPP pa traha un prison nobo. 
Remarcabel ta cu e Gobiemo di MEP 
prome, despues esun di AVP tambe a 
usa PPP pa financia proyectonan, cu den 
cierto caso manera esaki ta un bon forma 
pa financia proyectonan di e tamayo aki. 

Laga no s spera cu e Mini ster usa e fondonan 
limita corectamente y presupuesta pa 
busca y educa mas profesional pa traha 
den KIA y no solamente focus riba un 
edificio nobo pa evita cu nos haña mescos 
cu ta pasa den Polis awor, cu tin hopi auto 
y bromer, pero sin Polis pa core riba nan. 
Nos kier un prison nobo berdad, pero 
cu suficiente empleado pa traha aden 
tambe,” Parlamentario Robert Candelaria 
a declara. 

Prome Minister Evelyn Wever-Croes 

Ainda Gobierno ta den negodadon cu CITGO pa fin di contracto 



DURANTE conferencia di prensa di Gobierno diahuebs 
mainta, Premier Evelyn Wever-Croes a elabora riba e situ- 
acion di Citgo cu actualmente ta un topico di hopi interes 
den comunidad. E negociacionnan entre Gobierno y Citgo 
pa yega na un terminacion di contract ainda ta andando. 
Mirando cu e acuerdo firma entre Gobierno di Aruba y Cit- 
go na aña 2016 ta uno grandi y hopi elabora, ta dificil pa 
defini un bon momento pa terminacion. 

Segun Premier Wever-Croes su persona no ta altanto di 
tur e detayenan cu tin den e contract pero e sa si cu na 
final Gobierno mester bay Parlamento prome cu firma pa 
terminacion mescos cu a bay Parlamento pa e contract aki 
wordo aproba. 

Citgo mientras tanto a yega na un acuerdo cu tur traha- 
do pa paga cada un nan sesantia y añanan di trabou. E 
reto actual ta cu tur e trahadonan aki ta sin trabou y ta 
wardando riba Gobierno pa cera un acuerdo cu un operador 
nobo pa asina nan por haya un trabou nobo. Esaki sigur lo 
tuma su tempo mirando cu te cu awe ainda no por yega na 
un acuerdo di terminacion. Prome Minister a accentua cu 
tanten Gobierno no tin e yabi di refineria lo no por sinta na 
mesa cu un otro operador. 

Prome Minister tambe a duna un splicacion di tur e paso- 
nan ainda cu lo mester tuma den caso cu yega na un acu- 
erdo di terminacion cu Citgo. Segun Premier Wever-Croes 
e caminda ta uno cu lo tuma su tempo. 


Na momento cu Aruba logra yega na un acuerdo di termi- 
nacion y firma esaki, e draft final lo mester bay Parlamento 
pa aprobacion y unabes Prome Minister haña e aprobacion 
aki e lo por firma e terminacion cu Citgo. Unabes e acuerdo 
di terminacion ta firma, Aruba lo publica internacional- 
mente cu ta buscando un partner cu lo desea di inverti den 
e economia di nos pais. E por ta den forma di un refineria 
of cualkier otro idea cu por tin, Aruba ta habri a scucha tur 
otro opcion cu bin riba mesa. 

E condicionnan stipula pa drenta den un acuerdo cu Aruba 
pa inverti lo ta encera cu e compania lo mester ta uno serio 
y cu tin su propio fondo. Si ta petroleo, nan lo mester tin 
nan propio petroleo y evita pa cay atrobe den sanccionnan 
di Venezuela. E compania mester por paga su fair share 
na gobierno, mester por crea cupo di trabou, cu por paga 
su empleadonan bon y cu ta cumpli cu e exigencianan di 
medio ambiente. 

Despues cu Aruba saca e publicacion aki, lo mester cumpli 
cu reglanan internacional y duna 2 pa 3 luna pa asina tur 
partner tin e oportunidad pa expresa nan interes. Tur e 
aplicacionnan lo ser evalua na momento cu nan drenta pero 
e decision final no por ser tuma te ora cu tur interesado 
haya oportunidad pa expresa nan interes. Unabes e pro- 
ceso di aplicacion cera, porfin e comision cu Prome Minister 
a papia di dje desde aña pasa mei, lo haya e oportunidad pa 
evalua tur loke a wordo entrega pa asina determina tambe 
kico ta e miho pa pais Aruba. 

Periodo di observacion a pasa pa 
famia Chines den cuarentena 




DIAi di februari 2020 a regresa Aruba for di 
China algun residente Chines. 

Segun informacion ricibi e residentenan aki no 
a hospeda na ningun region afecta pa Corona 
Virus COVID-19 na China tampoco a mantene 
contacto cu ningun hende malo, cu t’e criteria 
defini pa considera un persona sospechoso. 

Pa ta sigur cu e famia aki no tin e virus y ta 
encontra nan mes den periodo di incubacion 
unda sintomanan lo aparese despues, Seccion 
di Malesa Infeccioso a pidi colaboracion di e 
famia pa keda den cuarentena pa 14 dia. 

E famia a compronde esaki y a colabora cu e 
proseso. Durante e 14 dianan cu a pasa e sec- 
cion responsabel a controla e famia tur dia riba 
sintomanan di griep relaciona cu corona virus 
COVID-19. 

Awe despues di 14 dia Departamento di Salud 
Publico por informa cu e famia encuestion nin- 
gun dia a presenta ningun sintoma sospechoso 
y desde 15 di februari ta liber di cuarentena. 

SETAR su Business 
Event a enfoca riba 
Cyber Security 

Cual tabata un exito rotondo 

DIAHUEBS anochi SETAR a organisa su Business Event 2020 na 
Ritz Carlton Aruba. E topico di e aña aki ta un hopi actual y relevante 
pa compiannan, esta “Cyber Security”. E orador invita p’e aña aki ta 
sr. John Sileo, CEO di Sileo Group, un grupo di experto riba e topico 
di privacidad cu ta yuda organisacionnan proteha e privacidad cu ta 
impulsa nan ganashi. 

Durante su discurso, Director di SETAR, sr. Roland Croes, a comparti 
cu e aña aki el a cumpli 30 aña di servicio na SETAR y cu pa describi 
tur loke cu a pasa den SETAR durante e 30 añanan aki tres palabra ta 
bin na mente: Cambio, Innovacion y Crecemento. 

Sr. Roland Croes a enfatisa cu mester percura pa SETAR nunca stop di 
cambia, innova y crece como compania. 

Ademas, sr. Roland Croes a repasa con e cambionan den tecnologia a 
impacta SETAR ora cu intemet y mobilidad a crece y kico t’e cosnan 
cu SETAR a enfoca riba dje den aña 2019 den e area di tecnologia, 
modernisacion, digitalisacion, desaroyo di skills y seguridad 
cibemetico. 

Pa aña 2020, sr. Roland Croes a indica cu SETAR lo concentra riba 
mehora y reforza e “customer experience” di clientenan di SETAR. 
Clientenan awendia kier stabilidad, calidad, simplicidad den prijs y 
pakete como tambe balor pa nan placa. 

E obhetivo ta cu pa final di 2020, clientenan di SETAR nota un 
diferencia den e “reaction time” di SETAR, e stabilidad di nos rednan 
y e manera cu SETAR ta reacciona riba peticionnan pa servicio. 

Na su turno, e orador invita sr. John Sileo a duna un presentacion 
interactivo cu humor caminda el a conta di su experiencia como un 
victima di “identity theft” y e influencia cu esaki tabatin riba su bida 
personal y profesional. 

Sr. John Sileo a comparti algun ehempel di menazanan cibernetico cu 
ta existi actualmente y con nos por ta mas alerta riba esakinan como 
tambe con pa reacciona si en caso algo sosode. 

E mensahe principal cu sr. John Sileo a trece pa dilanti ta cu como 
compania nos mester inverti no solamente den e tecnologia sino tambe 
den e aspecto humano por medio di educacion riba e topico di “Cyber 
Security”. Mas educa personanan ta riba e tema, mas alerta nan lo ta y 
asina yuda preveni cualkier eventualidad. 

Despues di e presentacionnan a sigui pa un recepcion caminda esnan 
presente por a network cu otro y intercambia di idea riba e topico di 
“Cyber Security” presenta durante e evento. 

' Minister Marisol LopezTronnp 


Traha cammda nobo . 4 -^? 
lo stimula economia 





Minister Lopez - Tromp a splica cu n’e momentonan aki ta 
preparando pa presupuesto 2020 pa cual ta spera cu por 
ubica un suma pa por traha caminda y stimula economia. 
E tipo di proyectonan aki ta mehora calidad di bida di e 
ser humano atrabes di kita molester di stof, pero tambe 
dunando trabou. 

Tur dia ta ricibi cantidad di peticion di ciudadanonan pa 
nan camindanan ricibi asfalt y verkeersplateu pa cual sra. 
Lopez - Tromp ta indica cu ta den Parlamento e decision 
lo cay di cuanto exactamente ta wordo poni pa drecha ca- 
minda. 

Como Minister encarga, peticion sigur lo ta pa continua cu 
e sumanan poni den añanan cu a pasa, pa percura cu por 
drecha nos camindanan mihor cu ta posibel pa awor y pa 
futuro! 

Director di DOW sr. Marlon Croes ta splica cu e trabou 
cu ta tumando lugar entre Wayaca y Mahuma ta uno riba 
lista ya desde 2019 pa wordo realisa. 

Particularmente pa crea eficiencia den e ruta di ambulance 
na momento cu mester atende un emergencia. E trabou ta 
encera casi 700 meter di asfalt y a costa 238 mil fiorin. 

Asfalt ta keda un necesidad den barionan, particularmente 
pa asfalta camindanan di santo. Hunto cu esaki tambe tin 
e demanda di verkeersplateu cu tambe ta halto. Pa cual 
por a mira den 2019 cu a cumpli cu gran cantidad di peti- 
cion rond di scolnan y den barionan pa aumenta seguridad. 

Detencion despues di pelea 




DIASABRA den oranan di mainta na momento cu 
e parada di Jouve Morning tabata yegando su final, 
na altura di Joe Laveist, pa un of otro motibo a start 
un brngamento entre algun persona. 

Polisnan cu tabata riba e ruta y prepara pa cualke 
eventualidad, mesora a bin ripara cu tin un pelea a 
start net dilanti di Joe Laveist. Mesora nan a bay 
atende cu e personanan cu tabata bringando, un di e 
hombernan no tabata comportando su mes y no kier 
a sigui ordo di polis, mesora polis a detene y ela wor- 
do transporta cu e Van di C.E.A. pa warda di polis. 


Hoben bou influencia a causa accidente 


DIASABRA den oranan di mainta polis a 
bay pa un accidente poco pabou di Pacifico 
bar restaurant na Paradera, unda lo tin un 
chauffeur burachi envolvi. 

Na yegada di e polis no tawata tin hende 
herida, pero si basta daño material. 

E autonan envolvi tawata un Mitsubishi 
Lancer y un KIA Flatbed cu material di con- 
struccion. 

Segun chauffeur di e Flatbed cu tawata bay- 
endo direccion pariba, Mitsubishi Lancer a 
kita full na su man robes y dal frontal. 

Un impacto basta fuerte, mirando cu e Air- 
bags di e Lancer a bula sali. 

Na stuur tawata un hoben cu lo a bebe di- 
mas y na yegada di polis di trafico a bay 
over na detene. 

Takelwagen a presenta pa move y bay cu e 
autonan. 

Un biaho nnas 

A confisca na Aruba un tonelada 
di oro Venezolano di alta pureza 



UN articulo publica primeramente na Santo Domingo 
y despues tambe pa varios otro medio Latino Ameri- 
cano, di e periodista Casto Ocando, ta bisa cu autori- 
dadnan di Aruba y Mericano a deteme 3 tripulante di 
un avion di sigla Norte Americano falso. E piloto y e 2 
tripulantean por enfrenta cargo criminal na Miami. 

Di acuerdo cu e articulo aki, e avion a lanta buelo for 
di un caretera pafo di ciudad Bolivar pa Aruba, unda 
e mester a haci un aterizahe di emergencia na Aero- 
puerto Reina Beatrix. Aki e autoridadnan di e isla a 
keda sorprendi cu e cargamento di 932 kilo di ora puro, 
cu tabata enpaketa den maletanan di luho. 

E avión ta bula cu e siglanan Mericano, N-36754 cu 
de facto ta sigla di un avion di un solo motor di 20 aña 
na California. Segun FAA, e avión aki a ser saca for di 
registro for di September 2012. 

E detenidonan ta 3 tripulante Venezolano, kendenan 
ta debidamente na altura cu e cargamento aki tin un 
balor riba mercado di 50 miyon dolar. 



Segun un fuente, e piloto e cargamento ta pa ser hiba 
un pista clandestino na Mexico, unda lo pasa e carga- 
mento di oro aki pa Dubai. 

Esnan encarga cu e investigacion ta trata di establece 
si e oro aki ta asocial cu alto dirigentenan di régimen 
Maduro, manera e rumannan Jorge y Delsy Rodriguez, 
kendenan ta bon scondi den un bunker di operacion 
den e zona. 

Di acuerdo cu investigacion di AWEMainta, loke ta ser 
publica awor, no ta nada nobo. E oro confisca na Aruba 
tabata pa ser manda Hulanda pa despues sigui pa Dubai. 

Camber na candela den Wayaca Residence 




DIASABRA anochi polis y brandweer a bay un cas 
den Wayaca Residence, pa un cas na candela. 

Prome na e sitio tawata polis y enberdad a constata cu 
e parti ariba di e cas ta na candela. 

Un persona so tawata na cas y e tawata para pafo. 
Den algun minuut dos unidad di Brandweer a yega 
y bomberonan mesora a baha bula cura y prepara pa 
cuminsa combati e candela. 

Bomberonan a cuminsa combati e candela for di dos 
angulo y den algun minuut e logra paga e candela cu 
tawata den un camber ariba. 

Elmar tambe a yega y bay over na kita e coriente. 

No ta conoci kico por a ocasiona e candela aki. Daño 
na e propiedad ta considerabel. 

Nuebe persona deteni den control despues di Lighting Parode 



DIASABRA laat Motor Unit di cuerpo policial a 
start su control ariba Caya G.F.Betico Croes. Autonan 
tawata wordo controla door di mandanan ariba e par- 
keer plaats di Cayena Mall. 

Eynan chauffeurnan tawata wordo controla ariba Ri- 
jbewijs valido y alcohol. 

Akinan por a mira unda varios chauffeur tanto homber 
y muhe a wordo deteni, debi cu nan a surpasa e limite 
stipula. 

Aki ta sigui e resultado di e controlnan di parti Motor 
Unit durante y despues Lighting Parade. 

Informacion ricibi di KPA. 

Un total di 9 persona deteni pa maneha auto bou in- 
fluencia di cual 2 tawata condusi sin rijbewijs. 

Un di nan su rijbewijs a caduca desde 2018. 

5 multa a ser reparti pa surpasa velocidad maximo. 
Cuerpo Policial ta keda conseha pa si bo ta pensa di 
bebe alcohol hasi uso di bo AMIGODIDI pasobra con- 
trolnan di nos motorunit lo continua despues di cada 
evenemento di carnaval. 

Hopi daño matenal na palo dl corlente 





DIASABRA marduga polis a bay altura di 
Colegio San Hose, unda un Toyota Tercel a ac- 
cidenta. 

Na yegada di polis nan a topa cu e Tercel banda 
zuid di caminda hinca den un cura di cas. 

E auto biniendo di pabou pa direccion rotonde 
a kita bay na su man drechi, rancando un palo 
di luz y despues bay termina kibrando un cura 
di cas. 

Polis a yega y a trata cu e chauffeur cu no tawa- 
ta herida. 

Elmar a wordo poni na altura. 

Manero anticipa 

Capitan y 7 ilegal deteni despues di subi tera na Sero Colorado 



TA manera cu Guardacosta a 
anticipa, cu nan lo vigila rond di 
e islanan ABC, pasobra manera 
sa sosode, durante celebracion 
di un of otro actividad grandi 
di Carnaval, e grupo di ilegal, 
o haci intento pa drenta Aruba 
ilegalmente. 

Tabata diabierna anochi Polis a 
bay den accion ora a bati alarma 
cu tin boto a drenta cu varios ile- 
gal. A cera gran parti di e area 
di Seroe Colorado pa un control 
severo. Polis cu foxs a listra den 
tur skina y helicopter a lanta pa 
ilumina y yuda den e buskeda. 

Un rato despues a logra detene 
algun ilegal, ta papia cu tabatin 
17 abordo e boto. 

A detene e capitan pa sospecho 
di trafico di hende y confisca e 
boto. 

Mas anochi Polis a logra detene 
7 ilegal banda di un casita. E 
buskeda a sigui te laat den or- 
anan di anochi p’e restante 10 
ilegal cu a drenta nos isla cu 
boto. E capitan a keda hiba pa 
Kuswacht pa interogacion. 

Polis a bay cu hopi cautela mi- 
rando ta sospecha e boto y/of e 
ilegalnan por tabatin arma di 
candela y hasta handgranaat. 
Durante e buskeda den e yer- 
banan a bin haya celularnan 
y tambe diferente life vest. A 
transporta e ilegalnan pa War- 
da di Polis y despues pa Centro 
di Detencion di Warda Nos Cos- 
ta na Sabana Berde. 

Jouvert Moming a produci 21 detencion e aña aki 

DIASABRA madruga pa 4 or, 

SMAC conhuntamente cu Cuerpo 
Policial a cuminsa e tan gusta Jou- 
vert Morning. Polis a conta cu 125 
personal riba pia. 

Diferente departamento di Cuerpo 
Policial a traha hunto e.o. Mobiele 
Eenheid,, Polis Uniforma, Depar- 
tamento di Recherche, Personal 
Administrativo y e Commando Ka- 
mer. Tambe personal di CEA. 

Pa 8:06 mainta e cabez a yega y pa 
9:01 el a yega su final. E aña aki 
Polis a conta cu 21 
detencion. Aña 2019 tabatin 19 de- 
tencion. 



Dalmento na rotonde di Cumana, un 
persona a keda levemente herida 

DIABIERNA den 

ora di merdia ta sos- 
ode un dalmento na 
altura di e rotonde 
di Cumana. Un Kia 
Rio y un Honda Ac- 
cord a dal den otro. 

Een e impacto aki 
un persona di edad 
a resulta levemente 
herida. 

Mesora a pidi pa 
presencia di Polis y 
ambulance n’e sitio. 

Na yegada e para- 
mediconan di ambu- 
lance a trata e heri- 
da n’e sitio. Polis di 
Trafico tambe a pre- 
senta pa atende cu e 
dalmento aki. 









































Dialuna, 17 Februari 2020 


AWEMainta 


19 




SEGUN por a compro- 
nde n’e sitio, e Honda lo 
a bay hala net momento 
cu e Nissan lo tabata 
biniendo cu velocidad 
halto. 

Esaki a causa cu e Nis- 
san a dal patras di e Hon- 
da, mandando e contra e 
vangrails parti pazuid. 

Depues p’e Nissan Sky- 
line sigui bay para basta 
meter mas pariba. Den 
e Skyline tabatin un per- 
sona cu a resulta herida y 
a wordo atendi p’e Para- 
mediconan. Despues por 
a mira cu nan a sali di- 
reccion Hospital cune. 

Dor cu e autonan a keda 
kibra riba caminda y no 
por a move riba nan pro- 
pio forsa e caminda a 
permanece cera pa algun 
rato. 

Unidad Motorisa a detene 25 persona 
despues di Jouvert Morning 


DESPUES di Jouvert Morning 
y na puntonan strategico Unidad 
Motorisa di Polis a eherce su con- 
trolnan. Un total di 25 persona a 
wordo deteni. 

Di cual 22 chofer pa maneha auto 
bou influencia di alcohol y alabes 
2 di nan pa core sin rijbewijs. 1 
Chofer pa core sin rijbewijs. 1 
Persona pa resisti contra Polis 
siendo cu e tabata ocupante den 
e auto. 

1 Chofer pa intento di asesinato, 
maltrato cu un arma, menasa, de- 
struccion, bou influencia di droga 
y alcohol, pa maneha un vehiculo 
di tal manera cu ta trece bida di 
otronan den peliger (Kapstok ar- 
tikel) y rijbewijs. 

Mester menciona cu e chofer aki a 
core pa Unidad Motorisa y despu- 
es bay dal intencionalmente den 
patruya Santa Cruz ora cu nan 
tambe a purba di intercepte y 
despues nan a resisti pa cu nan 
aresto. 

E chofer y e ocupante di dicho 
auto, ta keda sera pendiente di 
mas investigacion, Recherche a 
tuma nan over y lo sigi investiga- 
cion penal. 

Cuerpo Policial ta keda conseha 
pa si bo ta pensa di bebe alco- 
hol haci uso di bo AMIGODIDI, 
pasobra controlnan di e Unidad 
Motorisa lo continua despues di 
cada evenemento di Carnaval. 

Te diasabra merdia, 5 chofer, nan 
rijbewijs a wordo kita 

Diosabra nnainta 

Accidente y detencion na Paradera 



DIASABRA, pa mas of me- 
nos lO’or di mainta, Polis taba- 
ta presente na Paradera, cerca 
di Pacifico Restaurant pa un 
accidente, caminda cu un Mit- 
subishi Lancer lo a dal contra 
di un pickup KIA. 

T’asina cu e Lancer tabata 
biniendo for di p’ariba, lo a dal 
contra di e KIA cu tabata binien- 
do for di e rotonde di Paradera, 
direccion Santa Cruz. 

E daño material tabata con- 
siderabel mirando cu e porta 
di banda di chauffeur a keda 
kibra como tambe e glas. 
Aparentemente chauffeur di e 
Lancer tabata bao di infiuen- 
cia di alcohol. P’esaki Polis a 
deten’e mesora y hib’e warda. 
Te asina leu no tin herido den 
e accidente aki. 

Aufora 







“Lo jega e ora ou tur esnan ou ta den graf lo tende su stem i lo 
sali afo” 

Huan 5:28-29 

Cu tristeza na nos ourason nos ta anunoia ou a fayeoe 
inesperadamente di nos Mama.wela, bisa wela, Ruman y 
Tanta stima : 

Sra. Vda. Imelda 
Theresita 
de Cuba-Giel 

Cariñosamente jama “Mama of Tanta Chita” 

*20-06-1931 - t11-02-2020 

Na nomber di su 

Mayornan: tDemetrio y tMaria Giel-Tromp 

Casa: tAdelberto De Cuba 

Yiunan: Ruben y Ivy de Cuba-Rerez 
Lourdes de Cuba 
Erline de Cuba 

tMisella y Felix Croes-de Cuba 
Nelson de Cuba 

Mariska y Jose da Silva-de Cuba 

tJaointho de Cuba 

Maria de Cuba, Jaoky del Rosario 

Nieto(a)nan:Jarioh, Clenton, Jayoi, Jenny, David, Jeaniok, 
Jennifer, Angie, Xerxes, Raynier, Joel, Jomar, Joffrey, Jarlene, 
Jovanoa, Giovanni 

Biso(a)nietanan: Geromian, Jayley, Evangeline, Davienne, 

Dyon, Jeanylaine, Iquion, Qiara, Jathan, Christian, Lara 
Isabella, Xenon, Xayne, Xyden, Sophia, Jaymar, Aliyah, 
Jamarion, Jamylene, Ryadriok, 

Manera Yui: Rosemary Giel y yiunan 

Rumannan: 

tNorberta Everon-Giel y yiunan na Aruba y Hulanda 
tGhristina de Guba-Giel y yiunan 
Sra.vda, Retra Geerman-Giel y yiunan na Aruba y Hulanda 
tAnna Giel y yiu 

Sra. Fransisoa y Adelindo v/d Biezen-Giel y yiunan 

Amador Giel y yiunan na Aruba, Meroa y Hulanda 

tRioardo Giel y yiunan 

Antonio & Berta Giel y yiunan 

Sra.vda, Juanita Vrolijk-Giel 

Rosa & Joy Jaoopuooi-Giel y yiunan 

Suegro(a)nan:tAgustin y tRosa Maria de Guba-Figaroa 
Guñanan: Juanita de Guba y yiunan 
Garmen de Guba y yiunan na Hulanda 
Theresita de Guba y yiu 

Sobrino(a)nan, primo(a)nan, sobresobrino(a)nan, Ihanan, 
oomer y oompernan, demas famia na Aruba, Meroa y 
Hulanda. 

Ayudantenan di oas: Maria Medina-Naranjo y Marina Mira 
Zapata 

Ex-oompañeronan di Grupo Uni, Wit Gele Kruis, bisiñanan, 
amigo(a)nan y oonooirnan 

Demas famia: De Guba, Giel, Tromp, Figaroa , Groes, Da 
Silva, Luydens, Everon, Geerman, v/d Biezen, Vrolijk, 
Jaoopuooi, Boekhoudt, Laole, Henriquez, Kelly, Brete, Dake, 
Gelaire, Rerez, Ruiz, Semeleer, Maduro, Rozenberg, Sohaar- 
baay, Frank, Faro, Leest, Del Rosario. De La Rosa, Willems 

Oportunidad pa oondolenoia lo ta dialuna 17 februari 2020 for 
di 7’or pa 9’or di anoohi na Aurora Funeral Home. 

Ta invita pa asisti na aoto di entiero oual lo tuma lugar diamars 
18 Februari 2020 for di 2’or pa 4’or di atardi na misa Sta. Anna 
na Noord, despues lo sali pa santana oatholioo na Noord. 

Nos ta pidi nos disoulpa si den nos tristeza nos por a lubida un 
of mas famia. 



Aujora 

^^ 


Ami ta na paz 
Mi alma ta sosega 
No mester yora 

Cu boso amor ami tawata bendiciona 

Y den dushi memoria nos momentonan bunita ta keda 

graba 

Cu dolor na nos curason pero conforme cu Senor su 
boluntad, nos ta anuncia fayecimento di nos mama, 
wela, bisawela, tatarawela: 


Clara Nimia 
Giel - Larez 

12Aug,1931 -lOFeb, 2020 
viuda di Guillermo Giel 

Yiunan: 

Emmely “Diana” Giel vda. de Daza 
Glen Giel & esposa Irina 
Ann Giel & esposo Anthony Bruin 
Louis Giel 
Gwendolyn Giel 

Gerrard “Gerry” Giel & esposa Yaravith 

Rumannan na Aruba & Venezuela: 
Miriam & Roohi Wernet & famia 
Cheli & Carmen Brito & famia 
Elizabeth & Mito Brito & famia 
Rudy & Nora Larez & famia 
Holl & Rosalba Larez & famia 


Nietonan: 

Guilfred Besaril & esposa Ghislaine 
Zugheila Giel 

Gmar Besaril & esposa Danny 
Vivienne Croes-Bruin & esposo Kenneth 
Ysaura Wong-Giel & esposo Clifton 
Emmely Giel 

Annely Felioiano-Bruin & esposo Lubert 
Miohel Giel & esposa Melony 
Eduardo Garoia & esposa Sharron 
Maikel Giel 

Guilford Giel & esposa Romina 
Genesis Armandtraiding-Giel & esposo Jersley 
Geraldine Valdez-Giel & esposo Domingo 
Gerry (Jr.) Giel & esposa Laurine 

Bisanietonan: 

Nayeli, /\xel, Dexo, Elena, Gabrielle, Kyrah, Kyle-Anthony, 
Clifton (Jr.), Leeann, Savienne, Rylan, Aleyna, Mayron, 
Naya, Genesis, Yedaya. 

Tataranieto: 

Liam 

Amigonan di oas: 

Maureen Kelly, Jon Geerman, Alberto Groeneveld, Theresa 
“mom” Brathwaite, 

Sandra Wouters. 

Demas famia: 

Giel, Larez, Wernet, Brito, v/d Wall Arneman, Besaril, Bruin, 
Arasme, Daza, Wever, Willems, Ras, Lindeborg, Dullens, 
Croes, Wong, Felioiano, Armantraiding, Viaña, de Cuba, 
Boekhout, Roja, Kook, Geerman, Arendz, v/d Linden, 
Sohwengle, Bislik, Lin, Dijkhof, Roos, Solognier. 

Ta invita pa aoto di entiero oual lo tuma lugar Aurora 
Funeral Home diaranson 19 di februari 2020 di 2’or pa 4’or 
di atardi. Despues lo sali pa Santana Catolioo na Playa. 
Condolenoia lo tuma lugar na Aurora Funeral Home 
diamras 18 du februari 2020 di 7’or pa 9’or di anoohi. 

Disoulpa si den nos tristeza nos a lubida algun familiar. 




Aufora 







Salmo 23 

“Señor fa mi wardador, mi’n tin falta di nada. Den 
cunucu di yerba berde e ta ponemi sosega. E ta hibami 
na awa trankil, pa mi bolbe haña forsa,” 

Cu tristesa na nos curason, pero conforme cu boluntad 
di Dios, nos ta participa morto di: 


Sra. Elaine 
Norine 

Dirksz-Laronde 

* 27 juni 1948 + 12 februari 2020 

Na nomber di su casa: 

George (Joy) Dirksz 


Su yuinan: 

Gerald y Sfacey Dirksz-Goodnight y famia 
Zulaika y Michael Groes-Dirksz y famia 

Su 8 nieto/nieta nan: 

Ghristian, Gassandra, Gaeden 

Yurian, Neythian, Xian-lva, Xianayah, Thrisian 

Su rumannan: 

Greta Laronde y famia 

Wilbur y Marva Laronde-Smifh y famia 

Judith y Gesar Tromp-Laronde y famia 

Su subrino y subrinanan: 

Melanie y Aaron Henneke-Wagner y famia 
Fabien y Becky Laronde-Goburn y famia 
Gregory Laronde 
Gary Laronde 

Sidney y Marjolein Tromp-Winklaar y famia 
LisandraTromp 

Su omo y tanta: 

Juan (Jonkey) y Beatrix Tromp-Ridderstap y famia 
Elsa (Lichi) y Juan Tromp-Tromp y famia 

Su primo y primanan 

Su prima y amiga di cas Alvira Tromp 

Su sua y cuñanan yiunan y famia: 

Edwin y Dirksz, Feliciana y Hubert Zievinger-Dirksz, 
Thomas y Glara Dirksz-Dirksz, Jose Dirksz y Joanne 
Leo, Adelaida y Bob Nijdam-Dirksz, Magaly y Michael 
Arends-Dirksz, Vincent Dirksz 


Demas famia y amisfad nan na Aruba, Hulanda y 
Merca: Dirksz, Goodnight, Groes, Tromp, Laronde, 
Wagner, Boekhoudt, Smith, Henneke, Goburn, Kelly, 
Hernandez, Maduro, v/der Linden, Britten, Olive, 
Benoit, Baron, Bruney, Els, Ras, Donata, Garcia, 
Zievinger, Nijdam, Leo, Rietersz, Maduro, Rosel, 
Arends, Albertsz, Peña, 

Ta invita tur famia, amigo y conosirnan pa acfo di 
despedida cu lo fuma lugar diamars 18 februari 2020 
for di 2’or pa 4’or di afardi na Misa Birgen di Fafima na 
Dakofa y despues pa Santana Gatholico na St.Gruz, 

Enbes di flor of krans lo tin un box disponibel pa 
donacion pa Koningin Wilhelmina Kankerfonds, 

Nos disculpa, despues di entiero nos no por ricibi 
bishita di condolensia na cas, 

Detencion pa violacion di 
ley di arma di candela 


WILLEMSTAD- Djasabra 
15 di febriiari 2020 alrededor di 
05.00, Sentral di Polis a dirigi un 
unidat di Punda pa Kaya “Max” 
Henriquez, pa un vehikulo den 
kua tin tres hómber ku un arma 


Au^ra 

^ 

*i¥o*HC & 

“Señor ta mi wardador, mi’n tin faita di nada 
Den cunucu di yerba berde e ta ponemi sosega. 
E ta hibami na awa trankii, 

Pa mi boibe haña forsa”. 

Saimo: 23 

Nos ta anuncia fayecimento di: 



Francis Loefstop 

Mihor conoci como: 

“Chico, Opa Chico, Chico di Sera” 
*02-03-1935 - t12-02-2020 

Na nomber di su: 

Casa: 

Loretta Patricia Loefstop-Richardson 
Yiunan: 

Randoiph y Skjerstie Loefstop 
Dino y Sue-Ann Loefstop 

Nietonan: 

Shanice, Leeroy, Tommy, 

Ayrton, Aureiia, Dashjua, 

Trever, Lucas 

Manera nieta: 

Scariett 

Su bisanieto 

Rrimo y primanan 
Ex-coieganan di Latum 

Bon amigo di cas: 

Stuart Saiomon 

Ayudante: 

Janice, Coietta, Eisa 

Demas famia: Loefstop, Richardson, Becker, Liao-Jen, 
Winterdai, Vioienus, Aets, Scatiife, Angeia 

Nos ta pidi discuipa si nos por a iubida un famia den 
nos momento di tristeza. 

Oportunidad pa condoiencia: Aurora Lunerai Home, 
diaranson 19 di februari 2020 di 7’or a 9’or di anochi. 

Ta invita pa e acto di despedida cu io tuma iugar 
diahuebs 20 di februari 2020 na Aurora Lunerai Home 
di 9’or pa 11 ’or di mainta, sigi pa acto di cremacion den 
seno famiiiar. 


Ai^ra 

Nos ta anuncia fayecimento di: 



Adriana Maria 
van de Plasse 

*16-02-1938 - 114-02-2020 
Acto di entiero lo wordo anuncia despues 


A.^ra 

*P«t*t&uii *^ 04 He & ^ne*Kato>uf 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu dolor na nos curason, nos ta anuncia cu a bai drumi 
den brasa di Señor nos ser stima : 


Anna Kelkboom-Jacobs 

Mihor conoci como “Madu” of “Shon Annie” 
"20-07-1925 -t14-02-2020 

Acto di entiero lo wordo anuncia despues 



di kandela. 

Na yegada di polis den Kaya 
C. Winkel e unidat a para e ve- 
hikulo i a kontrolá e trio. 

Den e karson di e hómber sos- 
pechoso R.N.P. nase na Hulan- 
da di 18 aña di edat, polis a bin 
topa un arma di kandela, ku a 
keda konfiská. 

A detené e sospechoso i hib’e 
warda di polis, na unda el a 
keda presentá dilanti di un fis- 
kal ouksiliar, ku a ordená su en- 
karselamentu pendiente di mas 
investigashon. 

Lighting Parade tabata bunita, 
pero cu poco participante 




Siguiente otro pagina »> 

Quiz digital Papiamento dia 21 di februari 



TUR aña dia 21 di februari Aruba y henter mundo ta 
celebra Dia di Idioma Materno. Ta trata di un dia pa 
enfatisa balor y importancia di tur idioma materno. 

Relaciona cu e celebracion aki Fundacion Lanta Pa- 
piamento ta organisa pa pueblo di Aruba un siman di 
quiz, titula QUIZ DIGITAL PAPIAMENTO. Durante 
4 dia, di dialuna 17 di februari te diahuebs 20 di feb- 
ruari, tur hende por conecta entre 2 or pm y 8 or di 
anochi cu e programa di quiz y contesta cada dia 10 
pregunta. E quiz ta consisti di pregunta y opcion pa 
scoge entre 4 contesta esun cu ta bon. 

Lo trata tema di Papiamento, carnaval, historia y hopi 


mas. Tur hende por participa na QUIZ DIGITAL PA- 
PIAMENTO. 

Diabierna 21 di februari, cu ta Dia di Idioma Materno, 
Fundacion Lanta Papiamento ta invita pueblo pa sin- 
tonisa e programa di Lyonel Dirksz na radio FM 88.9 
Bo Guia. Durante e programa lo duna relato di con e 
siman di quiz a bay (pueblo tambe por duna opinion). 

Lo tin un premio disponibel pa e miho score. Durante 
e programacion di Lyonel Dirksz pa 11.00 di mainta 
na Bo Guia FM 88.9 lo rifa ademas diferente premio 
entre participantenan como aprecio pa nan participa- 
cion. Keda pendiente pa anuncio den corant y via me- 
dia digital con pa yega na e link di QUIZ DIGITAL. 



SINTONISATURMERDIA, 
lli RADIO GALACTiCA 99.9 

W PA SCUCHA NOTICIA PRESENTA PA 


VICTOR (TOKÓ) WINKLAAn, 
ALEXA WERLEMAH y SIMOK ARENDS. 

Mainta 


E unico corant GRATIS 


Abona awo 



Manda un e-mail na: 
Noticiaiaawemainta.com 
ij sKirbi e palabranan: “Ami Kier Abona’ 


LiKe nos riba facebooK 

Keda “up to date” ij liKe nos riba facebopK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 





















KORANT Dl BÓI 

GRATIS! Ta sali iregular - februari 2020 


Kasnan di Playa a bira negoshi 

.... óf a disparsé! 




Mariselle Chirino-Boekhoudt ta un di e studiantenan di e kurso di skirbimentu na FuHiKuBo, ku asina ke duna un kontribushon pa krea eskritor na 
Boneiru. E kursistanan aki a haña tarea pa skirbi un artikulo, storia óf poema pa KORANT DI BOI. Mariselle a skohe un tópiko interesante. El a 
skirbi tokante hendenan ku ta bibando ainda den Playa, mirando ku e ultimo dékadanan pokopoko habitantenan di Playa a muri óf a bai biba otro 
kaminda. E kasnan a bira negoshi. Algun di e kasnan ademas no fei mas, manera esun riba e foto aki. Na su lugá a bini un edifisio moderno. Famia 
Hart i Booi a biba den e kas aki. (Foto di FuHiKuBo for di kolekshon di Gisela Tossaint - 1867-1970) 


Katan ku su lenga sin kabei 

Dikon mi yama Kinkin? 

Kon mi a kuminsá na Extra? 

E storia di eis i e térmo mágiko 


Un kaminata di deskubrimentu 

Korant di Bói 


Bishita serka Ini i Yola 


Den dianan di kambio di aña 
tabata trankil. M'a move aki i 
aya huntu ku Sebel, ku pa 
promé biaha a bin pasa kambio 
di aña serka su tata. Entre otro 
bishitá aktividatnan di pagara 
na vários sitio. Tambe bishitá 
algun persona spesial. Entre 
otro Ini i Yola Statia. 

Semper mi tabata hopi será 
ku e famia aki. Nan tata Papa 
Statia tin su origen den mi 


bario. Su tata Carmo ta hende 
di Den Stashi. Papa mes a nase 
i biba na Nikiboko. Su esposa 
a muri na edat relativamente 
yón, pero Antolina, mama di su 
esposa, a alkansá 100 aña. 

Ini a bira heredero di e kas 
bunita na unda famia Statia a 
biba na Nikiboko Nort. E tin 
plannan grandi ku e kas aki riba 
tereno kultural. Ini tin hopi 
afinidat pa kultura. 



Un korant sin kompromiso 

Ken ta kórd^é ainda? Korant di BóV. E ta bék i bo tin un 
ehemplar den bo man óf bo ta lesand^e den forma digital 
aworaku Un korant sin kompromiso, ku mi por saka ora ku 
mi haña bon i ku por stóp tambe di sali ora ku e no por salL 
Tesei a sosodé tambe. 

Si mi no ta kiboká, Korant di BóV a sali den aña 2017 
na algun okashon. Tabatin bon reakshon. E idea tabata pa 
el a sigui sali den forma iregular, pero pa motibu médiko e 
edishon ku mester a subi merkado na óktober 2017 no a 
sali. Mi mester a hospedá 18 dia largu na séptémber i óktober 
e aña ei na Mariadal Resort pa un infekshon na mi duim di 
man drechi. Mi no por a skirbi fásil riba kómpiuter i asina 
Korant di BóV a kai na awa. 

Sakamentu bék di Korant di BóV sinembargo a keda 
den mi kabes. Pero m^a posponé i keda posponé, te ku a 
yega un momentu ku m ^a disidi di no sigui posponé mas. 
Resultado ta e re-aparishon di Korant di BóV. 

Mi mester bisa ku e persona ku a duna mi e empuhe 
determinante pa bolbe saka Korant di BóV ta Katan. Ken 
ta Katan? Ta un persona ku su artikulonan a yega di sali 
den Korant di BóV den pasado. Katan, kende tabata biba e 
tempu ei na Kórsou, awor a bira siudadano boneriano. 1 el 
a puntra pakiko no ta saka Korant di BóV bék. 1 esaki pues 
a sosodé. Katan ta skirbu tambe den e edishon aki di Korant 
di BóV. 

Loke mas aleu tabata un empuhe fuerte pa saka e korant 
aki atrobe ta un grupo di kursista di Rudy Domacassé ku 
mi. Ta personanan ku ke skirbi na papiamentu. Nos ke pa 
publiká loke nan ta skirbi. Den e edishon di Pasku di Extra 
na desémber ultimo a sali algun artikulo di nan. Tambe den 
e edishonnan regular di Extra den e ultimo dianan di aña 
2019. 

Historia, kultura, naturalesa i tópikonan di aktualidat lo 
haña hopi atenshon den Korant di BóV. Pero no ta artikulo 
di Bói so tin den e korant aki. Tin artikulonan tambe di nos 
kursistanan, ku pa medio di Korant di BóV, komo parti di e 
kurso, ta haña un medio pa ekspresá nan mes. 

Mi no por bisa ku ki frekuensia Korant di BóV lo bai 
sali. Ta un korant sin kompromiso. Kon ku bai bini, disfrutá 
di e edishon aki i spera ku mas lo sigui sali. 


spesialmente pa nos idioma 
materno Papiamentu. 

Papa Statia i su famia a 
yega Boneiru den añanan 
sesenta. E1 a afiliá na Partido 
Patriótiko Boneriano, ku 
despues a bira Union Patriótiko 
Boneriano (UPB). Papa a yega 
hopi leu komo politiko, asta min- 
ister di Antia Hulandes el a bira. 

Ini durante dianan di kambio 
di aña tabata hopi okupá pa 
'ruim op' den e kas monumen- 
tal aki. Di mes el a kórda riba 
mi i a yama mi pa pasa wak 
bastabuki, rapórt, disko etc. ku 
kua el a topa durante su 
ehersisionan den e kas. 
Diskonan di Nando, nan ruman, 
ku a fayesé aña pasá. Bukinan 
di su welo, tata di su mama, e 
legendario Jacobo (Shon Coco) 
Reina. Dokumentonan di su 
tata Papa Statia. Entre otro hopi 
dokumento i rapórt rondó di e 
tempu di e ultimo Ronde Tafel 
Conferentie. 

Te ainda mi no a haña 
oportunidat pa sinta trankil pa 
pasa den tur kos. Ini a pidi pa 
konta e diskonan. Mi mes lo ke 
inventarisá e kolekshon di buki 
i dokumento. P'esei si mi tin 
mester di boluntario. Despues 
tur kos lo ta aksesibel pa tur 
hende. 



Kaba di paketá buki i dokumento pa bai kuné. 


Pará patras Yola na man robes Ini na man drechi. Sebel 
ku mi sintá dilanti. 


Mas duru ku kibrahacha! 



Hopi hende ta bou di e 
impreshon ku e palu mas duru 
den naturalesa boneriano ta 
kibrahacha. Kisas debi na su 
nómber, ku ta sugeri ku hacha 
lo ta kibra ora ku kap su 
tronkon óf brasanan. No ta 
bérdat. E palunan mas duru 
den naturalesa boneriano ta 
wayaká i su ruman óf primu 
burubari. 

Wayaká su nómber 
sientifiko ta Guaiacum 
officinale. E ta konosi na 
hulandes komo ‘pokhout’ óf 
‘hardhout’ pa su duresa. Tabata 
eksport’é ántes. 

Su ruman óf primu ta Guai- 
acum sanctum. Nómbernan 
lokal riba islanan ABC ta: bera, 
wayaká machu, wayaká 
shimaron, burubari, bulabari i 
bulubari. 

Ta un palu práktikamente 
mes duru ku wayaká. 
Komehein no por hasi masha 
kuné. Morto mes e ta keda 
duru. 

Storia di eis i e térmo mágiko 


Durante bo trayektoria 
riba e mundu aki bo ta 
hañabo konfrontá ku e 
storianan di mas straño ku 
por ta eksisti. Kosnan ku bo 
ta duda ku si berdadera- 
mente nan a pasa. Hopi 
aña pasá un 'storia' ku mi 
besiña Bubui a yega di 
konta mi a bin bék den mi 
memoria. E ta tokante eis. 
Pakiko 'storia' aki a regresá 
den mi kashi di sesu? 
Pasobra m'a haña un 
regalu hopi spesial bou di 
palu di Pasku. Un térmo 
moderno. Un térmo 
moderno di metal ku ta 
wanta friu i kayente hopi 
bon. 

Pa prepará pa un kami- 
nata di Ruta Wayaká riba 
djadumingu dia 19 di yan- 
uari ei, m'a disidi di yena e 
bc)ter aki algun dia promé 
ku awa - e no ta parse un 
térmo étdl - i pon'é den 
frizer. Djasabra anochi m'a 
sak'é for di frizer pa laga e 
eis kuminsá dirti. Djadu- 
mingu mainta sinembargo 
e eis ku a forma den dje 
tabata mesun duru ku 
atardi. Un 'eksperto' a 
konsehá mi pa no bai kuné, 
pasobra e eis aki lo no dirti 
por lo pronto. Lag'é pafó di 
frishidér, na temperatura di 
kamber. 

Enbérdat e eis kasi no a 
dirti e djadumingu ei. Dja- 
luna numa m'a kuminsá 
nota señal di dirtimentu dje 
eis. Kada bes ku e dirti un 
tiki mi tabata bebe e awa i 
yena awa di kranchi aden. 
Kere óf laga, tabata te 
djarason anochi ku tur e eis 
a larga. Anto sin mi tapa e 
bóter tampoko. 


Frishidér 

Manera ta konosi, frishi- 
dér df frishidél ta un inven- 
to resien (!) Mi ta kalkulá 
ku e promé frishidérnan a 
kuminsá yega Boneiru den 
kabamentu di dékada kua- 
renta. Tin hende ta bisa 
tambe frishidél, pero pa mi 
frishidér ta zona mas ló- 
giko, pasobra e ta bini di e 
marka Frigidaire. Hende- 
nan moderno a batisá e 
'kashi' aki ku e ndmber eis- 
kast, loke mi tin problema 
kuné. 

Promé ku frishidér a 
yega nos dushi Boneiru eis 
tabata un produkto skars. 
Kasi ningun hende no 
tabata konosé eis. Hende- 
nan ku moda, na okashon 
di fiestanan di Promé Santa 
Komunion df matrimonio, 
tabata importá eis for di 
Kórsou. Tabata trata di 
blókinan grandi di eis ku 
nan tabata paketá den sas 
di palu, paña óf di otro 
forma, pa nan no larga 
hopi. Si bientu kai i e biahe 
ku barku di bela dura algun 
ora, óf asta dia, mas tantu 
ku loke a planea, bo tabata 
den problema. Invitadonan 
mester a bebe serbes i 
limonada kayente. 

Chi Gustina 

Bubui (skirbi ántes komo 
Boeboei) i mi ruman hómber 
mayó Budi (Boedi) a kue un 
pleitu formal ku otro 
añanan atras pa motibu di 
eis. Nan tabata bon amigu, 
te na ultimo, ora ku Budi a 
fayesé. Na 2018 Bubui mes 
a bai i mi ta sigur ku 
kaminda nan ta, nan lo ta 
laga nan vibrashon 
inspirativo óf inspiratorio 



E térmo mágiko. 


(trabou pa kompadu Rudi) 
baha óf subi yega serka mi 
aworaki ku mi ta pone riba 
papel loke Bubui a konta mi. 

Segun Bubui, tabata na 
kas di su tanta Chi Gustina 
ku el a mira eis pa promé 
biaha. Chi Gustina su kas 
tabata djis pegá ku nos kas. 
Un kas grandi i bunita, den 
su tempu e kas di mas 
moderno den nos bario. Un 
kas ku dak di panchi, 
murayanan sólido, 
mosaiko karu. Bubui a 
konta mi ku nan a usa 
santu di roi, importá fo'i 
Kórsou, pa machiká sémént 
pa traha e kas monumen- 
tal aki. 

Den e tempu ei ainda 
elektrisidat no a yega den e 
parti ei di Antriol. Pero na 
kas di Chi Gustina tabatin 
un motor pa produsi 
koriente. Un motor di lus. 
Un generator. Esaki a hasi 
posibel pa a pone un 
frishidér den e kas aki. 

Masha tiki hende por a 
pérmiti nan mes pa tabatin 
un frishidér na nan kas. 
Banda di frishidér di 
koriente tabatin tambe 



Bubui Soleano 2018) 
a konta mi e storia di eis. 


frishidér di kerosin, mas 
despues frishidér di gas. 
Chi Gustina su esposo, un 
komersiante di Kórsou 
yamá Willy, tabatin moda 
finansiero. 

Promé eis 

Bubui a konta: "Ora ku 
mi tanta a haña su frishidér 
hopi hende di Den Stashi a 
yega su kas pa mira kon ta 
traha eis. Mi tanta mes a 
invitá nan, besiña i 
famianan di su bario, pa di 
mes e broma un tiki ku su 
frishidér. E di ku nan ku e 
ta bai traha eis. El a yena e 
bakinan ku awa i a invitá 
tur hende pa e siguiente dia 
bin tuma eis." 

Di mes tabatin un 
moveshon di otro mundu 
na kas di Chi Gustina. 
Bubui i Budi tambe tabata 
presente. Tantu e dia di 
hinka e bakinan ku awa 
den frishidér, komo e 
siguiente dia ku tabatin 
partimentu di eis. 

"E dia di partimentu di 
eis hopi hende a bini ku 
kópi, glas óf bleki pa tuma 
un pida eis. Ami ku Budi 
tambe a bai serka mi tanta. 
Di mes, komo subrino, mi a 
spera di haña algu ékstra 
di eis. Pero e hendenan a 
baha asina haragan riba e 
blókinan di eis ku na final 
ta un blóki di eis so a keda. 
Mi tanta a disidi di duna mi 
e blóki pa bai kas kuné. Mi 
tabata hopi kontentu." 

Ayó eis 

Segun Bubui, el a tuma 
su blóki di eis i a lora esaki 
masha bunita den un lensu 
ku e tabatin huntu kuné, 
pa despues tumba pa kas 
djis pegá. Den ménos ku un 
minut el a yega kas. 



Mi ruman hómber Budi 
ku tin masoménos 20 
aña morto kaba. 


Mi ruman grandi Budi 
tabata naturalmente hopi 
desepshoná ku e si no a 
haña eis pa bai kas kuné. 

Budi tabata blo trata na 
konvensé Bubui numa pa 
dun'é su blóki di eis. Pero 
Bubui no kier a tende pa 
nada di mundu. Bubui pues 
a bai su kas i Budi tambe a 
tumba pa kas. 

Kontentu di dje Bubui a 
mustra su mayornan, Wichi 
i Nana, e pida eis ku el a 
haña. Mesora despues el a 
bolbe lora e eis den su lensu 
i a warda esaki bou di su 
kusinchi riba kama. 

Felis di ta doño di algu 
straño, Bubui a pega soño 
e anochi ei. Mainta ora el a 
lanta e promé kos riba kua 
su sinti a dal tabata e blóki 
di eis. El a bóltu su 
kusinchi, habri su lensu, pa 
mira su blóki di eis. Pero e 
eis no tabat'ei mas. E 
kusinchi tabata muhá. 

Furioso Bubui a lanta 
fo'i kama i bai kas di Budi, 
akusando Budi di a hórta su 
eis. A yega asina leu asta 
ku nan a kuminsá kue otro 
ku sla. Mayornan di tur dos 
e hobensitunan a kai den e 
pleitu. Sla tabata kai 'links 
en rechts'. Pasobra Bubui 
tabata konvensi ku ta Budi 
a hórta su blóki di eis fo'i 
bou di kusinchi i basha awa 
na lugá dje eis. 

Mester a tuma tempu pa 
splika Bubui ku eis ta algu 
ku bo no por warda dje 
forma ei. Eis ta dirti, eis ta 
larga. I su blóki di eis a 
largai, lagando awa atras. 
Bubui a sera pas ku Budi. 

Alafin alafan, asina e 
storia di eis a kaba. E storia 
di e térmo si ta sigui, ku 
gratitut pa Papa Pasku ku 
a pon’é bou di ‘kerstboom’. 



E kas di Chi Gustina, na unda nan a traha eis pa 
promé biaha den bario 'Den Stashi'. 

















































4 Korant di Bói 


Di Locat pa Lockhart 

Un tragedia na laman di nort 


Tin basta kontakto entre 
Crispina (Chemmy) Cicilia- 
Janga ku mi. Ku regularidat e 
ta yama mi na telefón i mi 
tambe ta yam’é. Ora ku mi no 
sa un kos mi ta yam’é pa e 
aklará mi. Ta un persona ku 
hopi konosimentu ku lo mi ke 
bai bishitá mas pa haña 
informashon pa despues 
komparti ku tur otro hende. 
Esei ta mi meta. Registrá, 
graba, dokumentá i komparti. 
Na momentu ku mi sera mi 
wowo pa semper, mi no ke tin 
riba mi konsenshi ku tabatin 
informashon balioso ku mi no 
a komparti. 

Algun siman pasá Chemmy 
a yamami na telefón: “Nunka 
mi no a tende bo papia óf skirbi 
di Locat. M’a lanta tende nan 
ta konta di un barku yamá 
Locat ku a kibra riba kosta di 
laman di nort. Straño ku mi no 
a tende bo papia óf skirbi 
nunka di dje.” 

M’a splika Chemmy ku mi 
sa di e tragedia di Locat i ku e 
tin rason enberdat mi no a skirbi 
nunka di dje. Pero m’a splika 
Chemmy si ku ya basta aña 
pasá Eduardo (Wawa) 
Jacobino a skirbi di Locat i ku 
e storia ei a sali den Extra. 
Despues tambe den un buki ku 
Wawa a publiká. 

Mas aleu mi a bisa Chemmy 
ku mi ta kontentu ku el a yama 
tokante Locat, pasobra esaki 
ta duna mi un empuhe pa 
investigá i skirbi di Locat. Bon 
mirá, for di aña pasá kaba, di 
mi mes, m’a kuminsá buska 


informashon tokante Locat, 
loke tabata difisil, pasobra niun 
kaminda riba Internét mi no 
por a haña algu tokante 
aksidente di un barku yamá 
Locat na kosta nort di Boneiru. 

Kon ku bai bini pa suerte 
m’a bin topa algu, despues ku 
m’a hunga un tiki ku e palabra 
‘Locat’. A bin resultá ku e 
barku aki tabata yama 
Lockhart. M’a haña basta 
informashon, spesialmente den 
e korant ‘Amigoe di Curaçao’, 
tokante e drama ku a tuma lugá 
na laman di nort djarason dia 
30 di mei 1906 pa masoménos 
4or di mardugá. 

E storia di Wawa 

Manera m’a trese dilanti 
anteriormente, Wawa Jacobino 
a skirbi tokante e tragedia ku e 
barku aki, pero bou di e nómber 
Locat. Mi ke trese promé su 
storia dilanti, pa asina tambe 
lesadónan por komprondé 
pakiko ta importante pa verifiká 
‘historial oral’ ku ‘historia 
skirbi’, un asuntu ku mi mae- 
stro di historia Arthur Sealy ku 
mi sa diskuti hopi ariba. Nos a 
siña ku historia oral ta bon, pero 
mester dóbelchék ku mas 
fuente oral, tambe ku historia 
skirbi. 

Wawa Jacobino tokante 
Locat (Lockhart) den su buki 
titulá ‘Bida di Rincon’: “Segun 
mi a lanta tende nan ta konta, 
lo tabata masoménos na aña 
1912 ku un barku golét (barku 
di bela ku dos mast), yamá 
Locat, a subl baranka na 



Chemmy Cicilia-Janga 


Morotin. Tabata un barku ku 
tabata nabegá bou di bandera 
ingles. Morotin ta keda pabou 
di Boka di Onima.” 

Wawa mes no tabata sigur 
ku e nómber Locat di e barku 
tabata korekto. E ta skirbi: “Mi 
ta kalkulá ku nómber eksakto 
di e barku lo tabata otro. Kisas 
‘Low Gate’ i ku den paplá 
boneriano el a bira Locat. Mi 
ta mantené e ultimo nómber 
aki. Mi a lanta ta tende bieunan 
konta kuantu morto i kuantu 
herido tabatin.” 

“Segun nan sa konta, ta 
mashá hende a muri, esta esnan 
ku nan a haña nan morto. I nan 
sa bisa ku ta hopi nan a dera ei 
banda mes. Tin ku nan a hiba 
santana di Rincon, esta esnan 
ku nan a haña promé. A karga 
nan riba paniwela bai dera den 
santana di Rincon. Komo ku e 


sobránan tabata den estado di 
deskomposishon, a dera nan ei 
mes. Nan sa bisa ku te asta 
tabatin un dama ku un beibi den 
e mortonan. MI no a tende 
nunka kuantu nan a haña na 
bida. Na mi manera di pensa i 
un kalkulashon ku mi hasi, lo 
mester tabatin 17 hende na 
bordo di e golét aki.” 

“Nunka mi no a tende di un 
di e hendenan aki ku lo a keda 
Boneiru. Ni nunka mi no a 
tende di unda e barku tabata. 
Ta algu ku semper mi tabatin 
gana di sa... E kos ei lo mester 
ta registrá den analnan di 
Gezaghebber di Boneiru óf den 
esun di Inspekshon di 
Nabegashon na Kórsou.” 

“Un kos ku tabata hopi 
komentá e tempu ei tabata e 
ekspreshon ‘shete koló’. Ora 
un barku pega na kosta e tempu 
ei hendenan tabata plunder e 
embarkashon kompletu. Esei a 
pasa ku Locat tambe. Un kos 
ku mi sa tende nan bisa ta ku e 
klók den toren di misa di 
Rincon tabata di e barku 
Locat.” 

E tragedia 

E korant ‘Amigoe di 
Curaçao’ a skirbi basta 
ekstenso di e tragedia di 
Lockhart. E barku tabata 
registrá ofisialmente komo 
‘G.B. Lockhart’. E korant a 
logra haña un relato di loke a 
sosodé serka un di e matrosnan 
ku a sobrebibi e aksidente. 

“Laman tabata brutu. 
Tabatin ademas un koriente 
fuerte den laman, miéntras 
kada bes tabatin ráfaganan di 
bientu fuerte ku tabata pone e 
olanan pasa riba dék di e barku. 
E brik no tabata asina hopi 
kargá, loke tabata hasi difisil pa 
stur e barku. E anochi ei tabata 
sumamente skur. Nubianan 
pisá i skur tabata impedi nos pa 
mira e streanan na shelu.” 

“Kapitan a duna órdu pa tres 
hómber tene warda riba dék. 
E otro shetenan tabata abou 
den e barku. Pa evitá e barku 
di nabegá muchu duru den e 
bientu fuerte ku tabata supla, 
kapitan a duna instrukshon pa 
baha tur e belanan grandi. 
Solamente dos bela chikitu a 
keda hisá.” 

“Diripiente un di e 
tripulantenan yu di Kórsou, 
Federico de Lannoy, a mira 
algu pretu nét dilanti e barku. 
Promé ku e por a sak’afó ku 


tabata tera óf un ola grandi, e 
brik a dal kaba riba kosta.” 

Mas aleu e matros a sigui 
relatá na e reportero di 
‘Amigoe di Curaçao’, ku na 
mesun momentu ku e barku dal 
riba baranka e kapitan a subi 
riba dék ku su yu di kuater aña 
den su brasanan i ta tira e 
kriatura den laman. 

Eederico 

Federico de Lannoy, konosi 
kariñosamente yamá Fechi óf 
Pepi, mientrastantu ya kaba a 
bula na laman. E otro 
matrosnan inmediatamente a 
sigui su ehémpel. Federico a 
landa bai den direkshon di e lugá 
fo’i unda e tabata tende 
gritunan di e mucha tabata bini. 
Pasobra tabata skur i e no por 
a mira nada. E tabatin suerte 
di por a gara e mucha, ser’é 
den su brasanan, pa 
seguidamente lucha ku hopi 
kurashi kontra e olanan ku 
tabata hasi kasi imposibel pa 
subi riba e barankanan skérpi. 
E1 a logra subi tóg ku e mucha 
duru tené den su brasanan. E 
puntanan skérpi riba baranka a 
lastimá su pianan pisá. 

Relato di e matros ta sigui: 
“Danki Dios Federico a logra 
subi tera ku su karga balioso. 
Aki el a deshasi di su pañanan, 
tira esakinan riba e mucha, pa 
bolbe bula na laman, komo di 
tur banda e tabata tende nan 
grita su nómber, rogando pa 
yudansa i reskate.” 

“E ansha. e angustia ku kua 
el a bolbe bula den e olanan 
feros, ta algu ku bo no por 
deskribi, pasobra nét el a bula 
na laman huntu ku e mucha, el 
a tende un krak teribel di e 
barku ku a pega riba e 
barankanan. E mastnan un tras 
di otro a bini abou i kai riba e 
dék, pa despues resultá den 
awa. E barku a resultá riba su 
banda. Pronto despues e parti 
patras dje barku tambe a dal 
kibra riba e kosta. Henter e brik 
mes despues a plama na 
wérki.” 

“Dominá pa spantu algun di 
e matrosnan no tabata sa kiko 
pa hasi. Mientrastantu nan 
tabata meimei dje olanan haltu. 
Na e kosta dilanti nan puntanan 
skérpi riba e barankanan ku a 
la bayonét tabata mustra den 
nan direkshon, hasiendo tur 
moveshon imposibel.” 

“Federico a kue un dje 



Foto ku ta mustra e brik GB. Lockhart durante un stdp na New Ha- 
ven, Connectitut. 

Lisensia di George Faulkner komo stiirman. 


matrosnan ku kasi no por a 
sigui lucha den e olanan feros 
tene. E1 a logra hañ’é riba e 
barankanan. Aki e matros 
tabata roga Federico pa lag’é 
sosegá un ratu, pasobra e no 
tabata por mas. Pero nan no 
por a para hopi riba e puntanan 
skérpi, meimei di olanan ku 
tabata bati riba nan.” 

Salbá 

Despues di basta lucha 
kontra naturalesa finalmente 
henter e tripulashon di e barku 
a salba. E barku mes a habri 
for di otro i senk. 

Na momentu ku solo a sali i 
a bira kla nan a mira un kasita 
na un distansia basta grandi. 
Nan a bin realisá ku nan tabata 
riba Boneiru. 

No a dura masha ku pastor 
Krugers di Rincon a yega e 
sitio pa mira si su ayudo tabata 
rekeri. Districtmeester Jean 
Luis Cadiéres tambe a yega. 
E1 a tuma nómber di e sobre- 
bibientenan i a sóru pa nan haña 
ko’ipiaipaña. 

E tripulantenan ku a salba 
tabata yen di elogio pa tur e 
yudansa i kompashon ku nan a 
risibi na Boneiru. E boneriano- 
nan, spesialmente esnan di 
Rincon, no tabata sa kiko mas 
nan por a hasi pa demonstrá 



Gezaghebber Statius 
van Eps. 


nan bon kurason i pa yuda e 
tripulashon sinti nan mes bon 
atrobe. 

E outor di e artikulo den 
‘Amigoe di Curaçao’ a kon- 
tinuá: “E matrosnan tabata 
tembla ainda i tabata tur zonzá 
di e ansha ku nan a pasa aden. 
E persona ku kende nos a papia 
no por a kórda presis tur loke 
a sosodé. E tabata morto span- 
tá ainda.” 

Kadaver 

Segun e relato den e korant, 
djarason banda di mérdia 
kadaver di esposa di e kapitan 
a subi kosta. Tabatin un buraku 
grandi patras di su kabes. E 
tabatin mas herida na su kurpa, 
loke a pone e polisnan na e sitio 
dedusi ku mast a kai riba dje i 
riba su esposo, kaptan di e 
barku Lockhart. Na promé 
instante no a haña kurpa di e 
kapitan. 

A dera kurpa di e señora 
den santana di Rincon. Pero 
promé nan a kita un kadena ku 
medalion for di su garganta. A 
manda esaki New York pa 
famia. 

Banda di tres’or mesun 
atardi e tripulashon a sali 
Rincon pa bai Kralendijk, na 
unda gezaghebber H. Statius 
Muller a risibi nan. E1 a sóru 
pa nan a haña lugá na bordo di 
e barku Christiansted, ku pa 
kasualidat tabata ankrá na 
Boneiru, pa nan por a sigui pa 
Kórsou. 

Djaweps mainta e sobrebi- 
bientenan a yega Kórsou, na 
unda nan a risibi hospedahe i 
kuido na warda di polis. 

Aparte di Federico de Lan- 
noy, tabatin un mas matros yu 
di Kórsou na bordo di Lockhart 
na momentu di e tragedia. 
Tabata trata di Lucien Wel- 
hous, ku tabatin 10 aña 
trahando komo kóki na bordo 
di Lockhart. Federico de 

Kosta di laman di nort, Morotin, na unds Lockhart a kibra na 1906. 
(Foto: Rudolf Wout) 


Lannoy mes, e hérue den e 
tragedia, tabatin solamente un 
par di aña riba Lockhart. Pero 
tabata su di tres noufragio. 

Tabata kasualidat ku Lock- 
hart a kibra nét durante su di 
nobenta biahe pa Kórsou, 
meskos ku a sosodé ku e barku 
Curaçao, un brik di mesun kom- 
pania, ku 10 aña promé tambe 
a yega na su fin den un nou- 
fragio. 

Federico de Lannoy a haña 
despues un distinshon komo 
rekonosimentu pa su aktuashon 
heroiko dia e barku a noufragá. 
E1 a haña e kodisiá ‘Reddings- 
meddaille’. 

Shete koló 

E karga di Lockhart e dia 
di su noufragio tabata konsisti 
spesialmente di 3000 kilo di 
dinamit i karbit destiná pa e 
minanan di fósfat na Tafelberg. 
E karga aki tabata sigurá, loke 
no tabata e kaso si ku e paña 
di e tripulashon. No por a 
reskatá nada di nan paña i otro 
pertinensianan. 

E karga peligroso di dinamit 
i karbit a keda den laman na 
kosta na unda e barku a dal i 
despues senk. Tabatin 
sinembargo otro karga tambe 


na bordo, manera barinan di 
palu ku kamisa, hariña i latanan 
di kerosin etc. 

Konsiderando e karga 
peligroso di dinamit i karbit, 
teniendo kuenta ku hendenan 
di Rincon lo por bai buska 
‘shete koló, Prokurador Gen- 
eral di Curaçao a saka un 
atvertensia na tur hende pa no 
hasi esaki. Polis di mes a sigui 
tira bista pa preveni mas 
desaster. 

E ekspreshon ‘shete koló’ 
tabata konosi den tur bario di 
Boneim. E ta referi na artikulo 
i merkansianan balioso ku subi 
kosta na momentu ku un barku 
a senk. Por ehémpel palu. 
Hendenan di Rincon sa tin 
kustumber di bai mainta 
tempran boka di Playa Grandi, 
Morotin óf Onima pa wak si no 
tabatin ‘shete koló’. Lagun i 
Washikemba tambe tabata 
lugánan konosi di ‘shete koló’ 
pa hendenan di Antriol i 
Nikiboko. 

Amigoe di Curaçao a 
finalisá su relato asin’aki: 
“Wanneer zal op dezen 
‘doodenhoek’van Bonaire 
eindelijk eens een lichtbaken 
geplaatst worden?” 


Famia Faulkner 

E tragedia di Lockhart na 
mei 1906 ta hopi mará na famia 
Faulkner. Kapitan di Lockhart 
e dia ei tabata Rupert de 
George Faulkner. 

For di tempu ku e tabata 
mucha e soño di George 
Faulkner tabata pa bira kapitan 
di barku. Dia 9 di yuli 1870 el a 
haña su lisensia komo ‘eerste 
stuurman’ na Liverpool, 
Inglatera, na unda e tabata biba 
e tempu ei. Despues el a haña 
e posishon di kapitan ba bordo 
di Lockhart. 

Durante e biahe ei di 
Lockhart e tabata kompañá pa 
su esposa Chrissie Harland 
Sears, e tempu 39 aña bieu. 
Rupert mes tabatin 57 aña. Nan 
dos yunan George i Douglas 
tambe tabata na bordo i nan 
skapa, pero e keda huérfano. 

George den tempu di e 
tragedia tabatin 7 aña, di 
manera pues ku e relato di 
Amigoe di Curaçao ku e 
mucha ku Rupert a tira na awa 
tabata su yu hómber di 4 aña 
probablemente no ta kuadra. 
Mas bien lo tabata trata di Dou- 
glas, ku kende si e edat ta 
kuadra. 

Dokumentonan di registro di morto di e kapitan i su esposa. 

Korant di Bói 


KATAN KU SU LEN6A SIN KABEI 



Dor ku KATAN i Romóldu tin pensá 
di bai kontraé matrimonio na aña 2020, 
nos a disidi di bai wak un otro lugá pa 
nos biba. Nos a subi riba Internét i wak 
algun kas pa kumpra. Mirando nos edat 
i e sorto di bida ku nos ta hibando nos 
niun di dos tin tempu pa bóltu material. 

Nos a pone tur nos deseonan huntu. 
Por ehémpel: E kas no por ta mas 
chikitu ku 289 meter kuadrá. E mester 
tin un swémbat, garashi pa dos outo i 
un boto. Espasio pa traha un ‘green- 
house’ pa mi por planta mi bérdura nan. 
I un espasio pa Romóldu por pone su 
laboratorio chikitu, su kosnan di 
karpinteria. Nada ku kas kantu di 
kaminda pa niun kaku no drenta nos 
lugá. 

KATAN a traha un asprak ku un 
galéinske di un negoshi ku ta okupá su 
mes ku benta di kas. E negoshi ta 
bendiendo kas pa un proyekto ku 
gobiému boneriano konhuntamente ku 
un multi mionario a presentá na su 
komunidat. E dama a presentá den un 
outo ku kuater renchi. Mi ta kalkulá na 
wil so e tin dos mil bubu di chumbu. E 
outo mester ta laba den un shenbinti mil 
dóler nai! 

KATAN i Romóldu a splika e dama 
ku KATAN por paga dos mil sinkushen 
dóler na hipotek p’e próksimo diessinku 
aña. Esei ta KATAN so! Awél e mucha 
a kore bai ku KATAN mesora na e 
proyekto na Plantashi Bolivia. Nos a 
para na pórtir pa drenta. 

“Mi por haña señora su reibeweis i 
sédula?” E pórtir ta puntra masha 
trankil. KATAN a opservá e pórtir di 
ariba te abou. Si su mama lo a keda 
kuné 5 minut mas den su mondongo 
garantisá e hómber aki lo a nase poko 
meimei for di sobrá hómbernan. 

“ Reibeweis ta sufisiente?”. 


KATAN a puntra poko konfundi. E 
pórtir aki tabatin su kabeinan largu ta 
kai riba su skouder. Ámbos orea borá. 
Su karson pegá pegá na su batata di 
pia. I su kaná ta punta atras na laira. 
Promé e kontestá e mester a hala su 
kabeinan ku su punta di dede atras. 

E pórtir a isa: “E reibeweis ta pa wak 
ku si Romóldu ta apto pa kore riba e 
kayanan den e parselashon aki, anto e 
sédula ta pasobra nos tin un vinkulo ku 
Bevoking pa sa ken ku ken ta kasá ku 
ken. Tambe e number di sédula di 
señora ta pa nos aberiguá na Ministerio 
Publiko ku si Romóldu su karchi di 
kastigutalimpi. KuRomóldusubutnan 
atrasá ta pagá. Romóldu, nos ta sali for 
dje punto di bista ku un hende ku no 
por paga ni su butnan, kon e ta hasi 
kumpra un tereno aki den?” 

“Bo por notulá e loke bo mester i 
duna mi mi reibeweis i mi sédula bék 
por fabor?” KATAN a hañ’é ta 
respondé poko krou. 

“ Fo’i ora señora pisa señora su pia 
riba e tereno aki, tur loke ta 
identifikashon ta obligatorio. I nos komo 
pórtir por tene esei den nos poder,” el a 
respondé mi ku un sonrisa i ku masha 
réspét. 

Den mi so mi di: “den kiko m’a hinka 
mikurpa’ki!”” 

KATAN a sigui bai paden i a parker 
i baha na un kas pa wak su repartishon. 

“Señora!?”, e dama di ofisina di 
makelar a grita mi. “Señora mester 
parker den e área destiná pa e outonan 
dje kas aki parker. I señora ta 1 meter 
pará pafó dje aria destiná. Esei ta un 
but di 150 dóler! Señora por hala e outo 
1 meter atras for di dilanti kas di e 


bisiña?” 

KATAN a bai bék, drenta start e 
outo. Mi pia a primi pone ku e outo su 
motor a res un poko. Señorita a hinka 
man pone na su orea. Mi no tabata kiér 
komprondé su maniobra i ku e motor di 
res mi a kita e outo. 

KATAN a mira un kachó manera 
un ber hapones ta kore bai bin na porta 
dje bisiña. E1 a yega para mi dilanti blo 
ta saka djente di atvertensia, pero sin 
saka niun zonido. 

“Ta ki falta e kachó aki!!!?, m’a 
puntra poko konfundi. 

“ E kachónan den a bario aki no ta 
wou....señora!. Nan tur a sigui un kurso. 
Un kachó ku ta wou ta konsiderá komo 
‘overlast’ pa su bisiñanan i bo ta haña 
un but di sinkushen dóler”. 

KATAN a drai mir’é i puntra:” Mi 
no por pone un fiesta ku Doble R na mi 
kas ora mi hasi aña anto?” Si i nó! 

“No señora, pasobra bo dibertishon 
no ta tur hende su dibertishon. I si p’esei 
tin un klup den e bario aki pa tur hende 
por hur pone fiesta na preis faborabel 
pa habitantenan.” 

KATAN su lenga a lós. 

“Anto kon mi nietunan tin ku kore 
hunga den kurá aki.smulpé será?” 

“Señora, mas patras den e 
parselashon aki nos tin parke pa 
muchanan for di un aña ku guia 24-7.” 

“Anto mi por kria galiña?” 

“Nóóóóóóóóóóóóóóó señora,.no 

ta pérmitibel! Niun bestia ku no ta kome 
su mes pupu bék no ta pérmitibel kria 
den e bario aki, esaki ta netamente pa 
asuntunan ekológiko!” 

E dama makelar a lén na su 4 
rónchinan i sigui splika: “Señora, tur kas 


den e parselashon aki, su portanan i 
bentana mester tin ‘silensiadó’ pa tene 
tur zonido ku no ta bini di naturalesa 
paden. Tur awa uzá, inkluyendo esnan 
di berput, ta pasa den un proseso, bini 
bék komo awa pa muha mata. Bo no 
por kria mas ku dos kachó. I bo no por 
kria ningun otro bestia ku su kuminda 
ta atraé raton. I bo bistanan no mag 
fiha den bentana di bo bisiña mas ku 1 
minut. Bo no por pega ningun tipo di 
kandela, tampoko pa barbekiu. Ningun 
aparato elektróniko no mag ta un 
moléster pa bisiña. Pues no por zag un 
palu, bora muraya parti pafó di kas. Bo 
eskoho di koló di kas, no por tin 
influensia sikiátriko riba bo bisiña.” 

KATAN kier a interumpi. Pero e 
señora di makelar a sigui: “No mag hasi 
séks brutu, ku por stroba bisiña di drumi 
anochi. Mayornan ku ta hasi séks duru 
den kas, nan yunan por asta keha nan 
na pórtir. Bo mannan, hep, ta hopi tapá 
den kurá, bo bisiña por keha bo, pasobra 
bo por ta karga un bóm, arma, pistol óf 
kuchu. Tin un manual di instrukshon 
obligatorio den kada kas di famia.” 

A keda ketu algun sekónde. 
KATAN a hala un rosea. Empleada di 
Makelar tambe i a bisa: “ 

Esakinan ta djis algun dje 
shensinkuenta kondishonnan pa por biba 
aki den.” 

KATAN a stóp di kana direkshon 
dje kas i a bis’é: “Bél e pórtir i bis’é 
KATAN ta biniendo bék pa bin tuma 
su sédula i reibeweis.” 

Na kaminda di tantu kunsumi ma 
spiérta. Danki Dios tabata un soño. 
Ohalá mi bonerianonan stimá lanta for 
di mesun soño ku KATAN.” 

Dikon mi 


vama Kinkin? 


Ndmber ofisial 

Na momentu ku bo nase bo 
ta haña un nómber serka bo 
mayornan. Nan ta inskribi bo 
na Ofisina di Poblashon i 
Registro Sivil, awendia yamá 
Burgerzaken, ku bo nómber 
ofisial. Mi nómber ofisial ta 
Franklin Danielo Cornelis 
Antoin. Franklin ta promé 
nómber di mi tata (Bói), 
Danielo ta bini di mi mama 
(Daniela/Shirley), Cornelis ta 
bini di tur dos mi welonan, 
Cornelis Cipriano Antoin 
(Janehi) i Floris Comelis Martis 
(Piet). 

Pero segun bo ta krese bo 
por hañá bo konfrontá ku sea 
un nómber di kariño óf te asta 
un beinam. Tin hende ta haña 
esaki for di ehikitu i otronan 


mas despues. Mi nómber di 
kariño ta Kinkin, derivá di 
Franklin. Tin Franklin ku tin 
komo nómber di kariño Frank 
óf Frénk. Otronan, manera 
Franklin Seherptong, ta konosi 
komo Kin. 

Masha tiki hende sa ku mi 
tata su promé nómber ofisial ta 
Franklin. Tur hende konos'é 
komo Bói, ku no tin nada di 
Franklin den dje. E1 a yega di 
konta mi ku, pa tóg reskatá i 
salbaguardiá e nómber 
Franklin, el a yama mi Franklin. 

Welo ku wela 

Tempu ku mi tabata ehikitu, 
mi tabata bishitá kas di mi wela 
Blanea i welo Janehi hopi. Nan 
tabata biba suit di misa di 
Coromoto na Antriol. Mi welo 



Riba skochi di mi welo Janchi, ku a duna mi e nbmber di 
kariño Kinkin. Awe e no ta huntu ku nos mas. Kinkin si a 
keda. 



© Franklin Antoin jr. 

a muri na 1992 i mi wela na 
1999, tempu ku mi tabatin 
respektivamente 13 i 20 aña. 
Mi tin dushi rekuerdo di nan tur 
dos. 

Tempu ku mi tabata bai 
Papa Cornessehool, pa mas 
fásil, mi tabata bai na nan kas 
despues di skol, na unda mi 
mayornan tabata bin buska mi 
mas atardi. Mi wela tabatin un 
tienda ehikitu den kurá parti 
pabou di kas, kaminda e tabata 
bende algun kos detayá. 

Hopi mueha tabata bishitá 
e tienda aki despues di skol, sea 
pa saboriá un dushi li óf pruim 
ehines. Semper mi tabata haña, 
despues di kuminda, un li serka 
mi wela óf un malta serka mi 
welo. Mi primanan tabata hasi 
yalurs, komo ku mi so tabata 
haña i nan nó. Dikon mi welo 
tabata hasi esaki mi no sa, pero 
mi ta kere ku e tabatin un 
apresio masha grandi pa mi. Mi 
a lanta tóg ku un relashon basta 
será ku mi welo i mi welanan 
naAntriol. 

Segun edat di mi welo 
tabata subiendo - el a muri ku 
94 aña -, mi tata tabatin e tarea 
pa sikiera dos bes pa siman pa 
feit'é. Na edat haltu 
práktikamente el a bira siegu i 
surdu. Semper mi tabata mira 
kon mi tata tabata feita su tata 
i despues, pokopoko, el a pasa 
e tarea aki den mi man. Mi 
tabata feita mi welo ku hopi 
dedikashon i asta el a yega di 
bisa mi tata ku ami ta mihó 
kuné den feitamentu. Pues mi 
a tuma tarea di mi tata over. 

Kinkin 

Tabata den e tempu aki ku 
m'a bin haña un nómber di 
kariño serka mi welo. E promé 
hende ku a kuminsá yama mi 
Kinkin tabata Janehi, mi welo. 
Kon el a yega na esaki si mi no 
sa. Pero e tempu ei hopi hende 
no tabata sa esaki i semper nan 
tabata yama mi na mi nómber 
mes, esta Franklin. 

Despues pokopoko mas i 
mas hende a bin kuminsá yamá 
mi Kinkin., loke ku te aworaki 
ta pone mi kórda riba mi welo. 
Mi ta tende kla kla, ora un 
hende yamami Kinkin, kon mi 
welo ta yamá mi. En todo kaso, 
nómber di kariño no ta nada 
malu. E ta otro for di beinam. 
Tin hende ta rabia ora bo yama 
nan na nan beinam pa un óf otro 


motibu. 

E di dos persona ku a keda 
yama mi for di chikitu na mi 
nómber di kariño Kinkin tabata 
mi primu Julio Martis. Julio ta 
yu di Elsa, ruman di mi mama 
Shirley. Ami ku Julio for di 
chikitu tabata manera ruman 
ku otro. Nos tin kasi mesun 
edat, solamente ami ta algun 
luna mas bieu kuné. Nos tabata 


Franklin Antoin Jr. 
komo eskritor 

Mi yu mayó Franklin ta 
mas konosi komo piloto 
di avion. Ku 17 aña kaba 
el a haña su lisensia i a 
traha pa Medicair, 
Dividivi, DAE, Inselair i 
awor EZ-Air. Pero e ta 
skirbi tambe i asta a 
publiká un buki titulá ‘E 
Ultimo buelo’ ku a bende 
bon. El a skirbi tambe 
ántes den Extra, manera 
e seri ‘Little Boy is listen- 
ing’ i ‘Kos P’awe’. Fordi e 
serinan aki mi ta bai 
publiká algun storia. 


hopi será ku otro i hopi hende 
tabata kere ku nos tabata 
ruman óf kisas asta ohochi, 
komo ku tin ora nos tabata bisti 
mesun paña ku otro. 

Pues, despues di mi welo, 
tabata Julio ku a keda yamami 
Kinkin, te ku awor mas hende 
ta yamami Kinkin. Ami tabata 
yama Julio na su nómber óf tin 
ora mi sa yam’é Djul. 


- “■H 

Un kaminata di deskubrimentu 



Nos a kuminsá den oranan 
tempran di mainta den un skuridat 
profundo i fiiu di yanuari. De ‘skur’ 
nos a yega, i parker riba seru largu. 
Un grupo di hende ku no tur ta 
konosé otro, pero entusiasmá pa 
un kaminata diferente. 

Ekaminata aki no ta solamente 
pa hasi ehersisioden naturalesa óf 
un kompetensia pa wak ken ta 
yega mas lihé, ni sikiera e ta pa 


mehora bo mes tempu. Esaki ta un 
kaminata di deskubrimentu. 
Deskubrimentu di historia, 
kultura, geologia, mata i palunan 
endémiko di Boneiru. 

Na momentu ku e promé 
rayonan di solo a travesá e 
nubianan skur i un tiki lus a 
kuminsá vislumbrá, tabata e señal 
pa nos a kuminsá kana direkshon 
di ruta Wayaká. 


© Adelaida 

E nómber di e ruta ta prometé 
ku nos lo a mira maske ta un óf 
dos palu di wayaká. Pero e tabata 
mas ku esei. Ami semper a kere ku 
ta un tipo di wayaká tin riba nos 
islanan. Pero nos tin wayaká 
shimaron, ku nómber lokal 
burobari, segun nos guia Bói 
Antoin a splika. 

Wayaká 

Nos a komprondé ku wayaká i 
palu di brasia óf brazil (brasil) 
tabata e promé produktonan di 
eksportashon di Boneiru, asta for 
di époka spañó (1499-1636). Nos 
a haña informashon di e motibu 
pakiko wayaká ta protehá aki na 
Boneiru. Tur e dos diferente 
sortonan di wayaká ta protehá. A 
kap hopi di nan den pasado. 

Banda di eksportashon komo 
palu duru, pa traha entre otro katról 
i asta den mashin, a usa wayaká 
pa traha karbon. Mashin? Un di e 
personanan den nos grupo, 
Gregg, a bisa ku e motibu ta ku e 
palu duru di wayaká no ta apsorbé 
zeta. Karbon tabata eksportá pa 
Kórsou. 

Palu di wayaká ta duru i difisil 
pa kap. Nos a topa ku vários palu 
di wayaká ku sikatrisnan ku a keda 
tras despues ku a kap nan 
brasanan. Tambe algun bunita 
tronkon di wayaká shimaron óf 
burobari (burubari, bulabari, 
bulubari). 

Un di nos kanadónan, 
Julianka, a bin bon prepará ku e 
buki ‘Arnoldo’s Zakfiora’. M’a 
komprondé ku e ta traha na Echo 
Foundation. E1 a splika ku nómber 
sientifiko di wayaká shimaron ta 
Guaiacum sanctum. Un nómber 
lokal na Boneiru ta tambe bera. I 
na Aruba ta yam’é tambe wayaká 
machu. 

Brasia 

Otro palu di eksportashon 
importante pa Boneiru tabata pues 
e palu di brasia. Tabata usa brasia 
pa traha un sorto di férf pa paña. I 
segun historia, ta prisioneronan 
na Amsterdam, Hulanda tabatin e 
tarea di raspa e palunan eksportá 
pa por saka e materia prima. 

Den e promé parti di e kaminata 
nos a pasa banda di un fómu pa 
traha karbon, ku ta un buraku 
grandi den suela. Awendia ta usa 
mas tantu palu seku pa traha 
karbon. Den pasado ta palu seku i 
palu bérdé tabata kap ku pérmit 
pa traha karbon. 

KoH pia 

Den e invitashon pa e 
kaminata a rekomendá pa bini ku 
bon kos di pia i hopi awa. E promé 
sole di mi sapatu a laga lós na 
entrada di e mta di wayaká. Danki 
Dios mi bini ku un sapatu di spér i 
a hasi kambio nét na 


kuminsamentu dje mta. 

Pero no tabata mi so. No a tarda 
muchu pa e sapatu di Bói tambe a 
konfrontá problema. Sole a laga 
bai. E ekipo di servisio di 
asistensia, bou di guia di Joselito, 
tabata bon ekipá ku ‘duck tape’ 
pa kualkier emergensia ku ko’i pia. 

Fruta di mondi 

Nos kaminata a sigui i na 
kaminda nos a haña hopi 
splikashon di matanan kurativo ku 
ta krese riba ruta wayaká. 
Matanan manera welensali, ku ta 
bini di ‘wilde salie’ (hulandes). 
Tabata us’é pa dueila kas, laba 
tayó, pues manera un tipo di 
desinfektante. Su blachinan ta bon 
tambe pa kore su sangura. 


Na kada mata di interes, 
spesialmente esunnan ku nos tur 
ker a purba nan fruta, nos a 
konsultá ku e buki ku Julianka 
tabatin huntu kuné. Check e potrét 
i teksto promé ku nos disfmtá di e 
dushi sabor. 

Kasi tur fmta ku kua nos a sera 
konosi i kome ta un tipo di béshi 
(bes). Béshi di laman óf lumbra 
blanku, stanibari, kamari, boubati, 
kada unu ku nan sabor i koló, kórá, 
ros óf lila. 

Ruta wayaká ta di masoménos 
10 kilometer. Na e di 18.000 stap e 
otro pia di sapatu di Bói a sukumbi 
i ku e lastu pida ‘duck tape’ Bói a 
logra yega final sin mester a kana 
riba mea den klép. 

Siruhano Miguel Gonzalez 

Maestro den herida! 



Asina mi duim di man drechi tabata na aña 2017. 
Dr. Gonzalez a skapa mi duim i te awe e fei. 


Séptémber 2017 m'a mir'é 
pa promé biaha. Siruhano 
Miguel Gonzalez. Dia 25 di 
séptémber dje aña ei pa banda 
di mitar seis di atardi, pa kolmo 
dia di mi kumpleaño, m'a aterisá 
den e departamentu di emer- 
gensia di hóspital di Mariadal 
ku mi duim di man drechi 
seriamente infektá. 

Nan a pone mi drumi riba 
un kama. Na un distansia mi 
tabata skucha un zuster i un 
bruder makamba tabata 
komentá ku otro, keriendo ku 
mi no por a skucha nan 
kombersashon. E muhé tabata 
bisa e hómber: "Dit lijkt op een 
amputatie." 

Skuchando nan bisa asina di 
mes m'a realisá ku e situashon 
di mi duim tabata grave. "Ki mi 
ke hasi?", m'a pensa. Di mes 
m'a kuminsá pensa kaba riba e 
esenario di mas pió, pues ku lo 
mi mester despedi di mi duim. 
M'a kuminsá imaginá kon mi 
mester sigui den bida sin mi 
duim. Lo mi por sigui traha riba 
kómpiuter? 

Miguel 

Mi no a bira preokupá. M'a 
keda trankil pa warda kiko ta 
bai pasa. M'a sera mi wowonan 
i tabata bayendo manera un 
soño ora ku un bos na spañó a 
pone bini na realidat. E1 a 
presentá su mes komo Miguel. 
"Ata", m'a pensa. "Arkangel 
Miguel ta remplasá San Pedro 
na porfi shelu." 

Mi tabaf ei ainda i e Miguel 


aki tabata siruhano Gonzalez. 
Mesora el a kuminsá atendé ku 
mi duim. A sigui un operashon 
ku naturalmente mi duim bou 
di Verdoving'. Mi no a riska 
mira nan di loke tabata sosodé 
Kobarde no?! Segun mi kasi un 
ora nan a traha ku e duim. 

No tabata nesesario pa 
amputá mi duim. Pero m'a keda 
intemá pa 18 dia den loke a bira 
pa mi Mariadal Resort. Tur dia 
limpia e herida, kambia férbant. 
I kada pasa dia Gonzalez tabata 
presentá pa kórta, raska, frega 
i hasi mi no sa kiko mas ku e 
herida. Ketu bai mi no tabata 
riska wak, pero tabata tende si 
zonidonan di 'krsh, krsh..' 

Kurashon 

For di kombersashon du- 
rante su bishitanan mi tabata 
komprondé di Gonzalez ku e 
herida tabata kurando. 
Despues di 18 dia mi por a bai 
kas, na unda enfermeronan di 
bario a sigui atendé ku e herida, 
te ku el a kura i mi a riska mir'é. 
Awe ku ta kasi dos aña i mei 
despues mi duim a keda bon, 
anke un tiki desformá. Pero 
importante ta ku e f ei. 

Aña pasá séptémber, pues 
nét dos aña despues, ta mi dede 
grandi di pia robes tabata den 
tapara. Infekshon. E biaha aki 
ta otro siruhano a hasi e 
operashon ku henter un tim 
banda di dje. Pero ta serka 
Gonzalez tratamentu di e herida 
a sigui, naturalmente ku bishita 
di zuster i bmdeman di Wijk, 



Dr. Miguel Gonzalez - 
arkitekto di herida. 


manera ta yama nan, na mi 
kas. 

Maestral 

Despues di e dos ekspe- 
rensianan aki ku Gonzalez mi 
por bisa ku e hómber aki ta 
maestral. Nos mester kuid'é. E 
ta hasi loke ta parse imposibel 
bira posibel. Ademas e ta un 
hómber di Dios, afiliá na Iglesia 
Atventista, e religion ku ta mas 
pegá i yegá na mi kurason. 

Durante e ultimo dos aña 
m'a siña konosé Gonzalez mas 
mihó. Kaweta manera mi ta, 
m'a puntra i haña ku kasi 10 
aña pasá el a yega Boneim for 
di pais besiña Venezuela. 

Gonzalez a yega Boneim na 
2017/2018. Boneim tabata e 
tempu ei den problema serio, 
pasobra no tabatin simhano. 
Algun persona a bai Venezu- 
ela pa kombens'é pa bin traha 


temporal na Boneiru na 
Mariadal. Mariadal a regla 
kontrato pa el a keda traha te 
ku awor. 

Na promé instante tabata e 
idea pa el a traha algun luna, 
pero debi na falta di simhano 
el a keda te awe. E1 a realisá 
masha hopi operashon i awor 
tin e enkargo di Mariadal pa 
introdusi un asina yamá 
'Wondenpoli', pues pa trata 
herida serka su pashéntnan. 

Gradisidu 

Tin hopi hende gradisidu pa 
e trabou ku dr. Gonzalez ta hasi. 
E1 a traha den tempu ku e so 
mester a atendé ku operashon, 
skapando bida di hopi hende. 


Despues numa Mariadal a 
kuminsá ta buska simhano for 
di Hulanda pa keda un periodo, 
pa despues regresá Hulanda. 
Gonzalez sinembargo a keda 
semper. E ta biba aki. 

Pa ilustrá e artikulo aki mi 
ta pone dos foto di mi duim dos 
aña pasá. Mi diskulpa pa esnan 
ku no por mir'é. E ta hopi 
gráfiko. Mi tambe tin problema 
pa mif é. Pero m'a disidi di pone 
e fotonan aki tóg pa boso 
komprondé mihó den ki 
situashon e duim tabata. 
Entrante awe mi ta deshasi di 
e foto digital, pero e korant aki 
ta bai den nos archivo. Pa 
historia. Pa semper! 

E storia tras di Vicente Polis 



Atendé Señor, na nos rogamento 
i den Bo gran misericordia 
acogé alma di Bo sirbidó den 
Bo mansion di luz i paz i hacié 
compañero di Bo Santonan. Amen. 

Su yunan y nietonan 
Bonaire, 22 Oktober 1981 


Gobiérnu di Boneiru a honra Vicente Gomes ku un 
kaya na su nómber den Antriol ParibUy pegá ku e kas 
na unda el a biba. 


Den Antriol Pariba, na e 
parti konosi ántes komo 'Den 
Kombento', tin un kaya ku 
nómber largu: Kaya Vineentius 
F. Gomes. Su nómber di kariño 
tabata Vieente. I komo ku e 
tabata polis, el a haña komo 
beinam Vieente Polis. Vieente 
ta mi welo. Mi kier a komparti 
loke mi sa di mi welo, sin duda 
un persona markante riba e 
Boneiru di siglo pasá. 

Vineentius Ferrerius Gomes 
(Vieente Polis) a nase na 
Aruba riba dia 5 di aprel 1887 
for di mayornan José de la 
Presentaeion Gomes (Gomez), 
konosi tambe komo Papa Di- 
ego, di profeshon kunukero i 
trahadó di sombré, i mama 
Wilhelmina Tromp, di 
profeshon kosedó i tambe 
trahadó di sombré. Nan tabata 
biba den le distriet, bario 
Bubali. 

Promé Gomes 

E famia aki ku fam Gomes 
ta yega Aruba for di Kingston 
(Jamaiea) ku yegada di 
Johannes Gomes, Vieente su 
welo parti di tata, kende a nase 
na Jamaiea masoménos na aña 
1818 . E1 a kasa ku Anna Maria 
Jaeobs, ku pues ta su wela parti 


tata. Nan ta haña un yu, Jose 
de la presentaeion, tata di 
Vieente Gomes, kende lo bira 
mi welo. 

Su mayoman a kasa riba dia 
23 di óktober 1890. Su tata na 
e momentu ei tabatin 42 aña i 
su mama 44 aña. Nan a haña 
10 yu, di kua Vieente tabata 
number 9; 6 hómber i kuater 
muhé. 

E ta risibi su nómbernan 
sigur pa motibu ku Iglesia 
Katóliko riba dia 5 di aprel ta 
rekórdá San Vieente Ferrer. 

Boneiru 

Vieente ta bini Boneim ku 
22 aña masoménos na 
kuminsamentu di siglo 20, pues 
rónt di 1910, na momentu ku 
un persona ku ta trahando na 
Boneim ta bira su amigu, Ri- 
ehard (Hensi) Johannes 
Beauj on Jr, kende ku ta pidié 
pa bin Boneiru pa bai traha 
komo 'boswaehter'. Beaujon 
tabata un ámtenar haltu, ku na 
sierto momentu a bira tambe 
gezaghebber di Boneiru 
despues. (1920-1923) 

Tabatin mester di trahadó. 
'Boswaehter'-nan, wardadó di 
mondi, tabatin e tarea pa kana 


Pa: Feliz Nicolaas 

kontrolá den mondinan di 
Boneim. Entre otro kontrolá si 
no tabata kap palu tin pérmit 
pa traha karbon, traha kalki, 
traha kas di bara óf pa staka. I 
tambe tuma medida kontra 
pikimentu di frutanan di 
watapana ku ainda no a seka, 
pues e frutanan bérdé. Nan 
tabata traha den mondi for di 
8 ’ or di mainta te 5 ’ or di atardi. 
Nan tabata keda dmmi na kas 
di polis of den forti. Despues 
di kada dos siman tabatin un fin 
di siman liber. 

Promoshon 

Ta parse ku Vieente tabata 
hasi su trabou komo 
'boswaehter' na agrado di su 
superiornan, pasobra despues 
di 3 aña i 7 luna el a bira 
Veldwaehter', ku tabata asisti 
polis. E Veldwaehter'-nan 
tabata bisti paña di kaki, 
meskos ku e 'boswaehter'-nan. 
E polisnan mes tabata bisti 
baehi pretu i karson blanku i ya 
no mester a kana pero tabatin 
un baiskel pa move ariba. Nan 
tabata traha sinku dia den un 
tipo di trabou di warda(ploeg di 
dia i anochi) i despues tabatin 
36 ora liber. 

Den e tempu ei 'Veldwacht' 
tabata un sosten pa 'De Bri- 
gade Koloniale Maréchaussée 
de voef, konosi despues komo 
'Het Detachement Mar- 
échaussée', for di kua kuerpo 
di polis a desaroyá despues. 
'Veldwacht' a disparsé i e 
Veldwachter'-nan a bira polis. 
Pues Vicente tambe. Nan 
trabou tabata konsisti entre otro 
di: hiba e wardado di torennan 
pa e respektivo faro, kompaña 
enfermonan pa Korsou riba 
barku di bela, warda kosta i 
kore outo di Gezaghebber, I 
Vicente tabata un di pokonan 
ku por a kore outo. 

Ta parse ku Vicente tabata 
un bon polis, pasobra el a haña 
promoshon komo shofur di 
gezaghebber pa algun tempu. 
Gezaghebbernan tabata usa 
polis komo shofár. Un shofár 
konosi di gezaghebber tabata 
Shaki Weiman. 

Show di dinamit 

Vicente tabatin tarea tambe 
pa tira dinamit pa anunsiá 
kambio di aña. Tambe na algun 
okashon sa tira dinamit pa 
anunsiá ku un dia di fiesta ta 
kuminsá. Vicente tabata kumpli 


ku e tareanan aki ku 
dedikashon i pashon. 

E sa duna poko show tambe 
ora di sende dinamit. Enbes di 
un pida e sa pone dos staf di 
dinamit pa produsi mas zonido. 
Tiramentu di dinamit tabata 
tuma lugá den e sabana dilanti 
di e aktual stadion nét pariba 
di kas di gezaghebber, banda di 
Tanki Mener, un tanki di awa 
ku tabatin eibanda. 

Na un okashon Vicente a 
disidi di hala mas pabou, pues 
mas serka di kas di 
gezaghebber, kende a spanta 
inmensamente, keriendo ku ta 
un atake a lansa kontra di dje. 
Tur hende bibá ei banda, a lo 
largu di e kaminda ku ta bai 
Saliña, Zoutpanneweg, awor 
Bulevar Julio A., a spanta 
masha. Vicente mes a gosa pa 
dianan largu di e hazaña aki. 

Matrimonio 

Vicente ta kasa ku Manuela 
Isenia Margaritha riba dia 14 
yuli 1920, for di kual matrimo- 
nio ta nase 7 yu muhé. Pero 
tambe ta bini mas yu pafó di 
matrimonio, loke ta pone ku e 
famia ta plama rónt Boneiru i 
hasta pasa over pa Kórsou i 
Aruba. 

Den e promé dékadanan di 
siglo 20 a buska trahadó di e 
islanan aki pa bai traha na 


Cuba, Venezuela Merka etc. 
Vicente tambe ta bai Cuba pa 
algun aña pa kórta kaña di 
suku. No tin muchu dato 
tokante su estadia na Cuba. 

Tin wardá den memoria di 
e desendientenan di Vicente, un 
anékdota di e tempu tabata 
persigui presidente di Venezu- 
ela Juan Vicente Gomez. A 
detene Vicente Gomes di 
Boneiru na aeropuerto pa algun 
dia, pa sak'afó presis si e no 
tabata famia di e otro Vicente. 

Pa su estatura kórtiku 
tambe el a pasa den hopi kos 
komo polis. Hopi biaha den 
pelea óf ora di bai trese pas den 
problema mester a manda 
refuerso pa kambi'é; e tabata 
midi algu riba 1.65m. 

Huntu ku algun amigu el a 
yega di hasi e promé kaminata 
rónt Boneiru. No lubidá ku e 
tabata landmeter' tambe, pa 
determiná terenonan pa 
gobiérnu. Kadaster di awor. 

Otro trabou 

Kon presis el a hinka esaki 
den otro no ta konosi. Pero 
Vicente, segun historia oral, a 
hasi otro trabou tambe. Kisas 
el a tuma dispensashon di 
servisio pa bai kórta kaña na 
Cuba? 

Den un prinsipio na su 
yegada na Boneiru tambe 
Vicente a traha komo 



Vincentius Ferrerius Gomes (Vicente Polis) a nase naAruba 
riba dia 5 di aprel 1887. 



Vicente Gomez dilanti porta di kas ta kombersá. 

“landmeter” mididó di tereno I 
despues ta bai traha na Saliña 
den produkshon di salii. 

Ya despues di regresá 
Boneiru for di Cuba i famia a 
kuminsá krese e ta traha tambe 
den e botekin 'Dios ku Nos', ku 
despues a bira tienda. Ainda 
por mira ruina di 'Dios ku Nos' 
na Kaya Jose Gregorio 
Hernandez. Aki ta kaminda 
hopi di e fiituro esposonan di 
su yu muhénan tabata topa 
kuné i bira su amigu, te bini na 
kas pa pidi man. Dia ku Vicente 
a kumpli 55 aña di bida e ta baha 
ku penshon, i el a traha 20 aña 
pa kuerpo polisial, entre kual 16 
aña i 3 luna komo Veldwachter. 

Progresista 

Vicente tabatin tambe su 
amigunan den gobiérnu, den 
partidonan politiko i den 
komersio. E ta aserká partido 
di Lodewijk D. Gerharts (LD), 
Partido Progresista Boneriano, 
ku despues a uni ku e partido 
UNI. Hopi biaha L.D. ta hasi 
bishita na kas i Vicente ta hisa 
su bandera oraño na tur 
elekshon i selebrashon di 
partido. 

Na su kas den Antriol 
Pariba ta bini e promé telefon i 


ta hopi hende ta bini pa hasi 
yamada. Dor ku su kas pabou 
tin renbak, tambe e yunan ta 
yuda bende lata di awa. E kas 
pabou e ta traha pa dos yu 
mayor. E otronan ta biba 
pariba. Vicente mes ta traha un 
kuartu pa e drumi aden na 
momentu ku el a keda su so, 
despues di fayesimentu di su di 
dos kasá, ku tambe ta bin 
fayesé na aña 1957. 

Bisiñanan ta tira bista pa 
kas ora e yunan di Vicente ta 
bai trabou. Vicente ta bai 
kunuku pa duna bestia 
kuminda. E tabatin su kunuku 
pariba di bario México. E yunan 
mester yuda manda bestianan 
kunuku bék, piki palu pa 
kushiná i buska awa na pos óf 
na dam, tantu pa bebe komo 
otro uso. Vicente tabatin buriku 
pa yuda transportá awa i 
karga. 

Amigunan 

Vicente Gomes tabata 
gusta bai piska na Lagun ku 
amigunan, ku entre otro tabata 
Augusto Flores i Kechi 
Dortalina. Otro amigunan ku sa 
bin hasi bishitá Vicente tabata 
Patricio (Tishi) i Pedrito Re- 
gales. Tishi tambe tabata den 


e grupo ku a bai kana rónt 
Boneiru huntu ku Vicente. 

Tabatin un palu di tamarein 
grandi den kurá. Ei bou Vicente 
tabata bati piedra kibra i 
hendenan tabata bin kumpra 
'steenslag' pa traha kas. 

Otro hóbi ku e tabatin ta 
traha kurá di piedra. Tur kos ta 
mustra ku el a trese e téknika 
aki for di Aruba, esta e 
trahamentu di transhi, manera 
ta yama nan na Aruba. Den e 
kolekshon di FuHiKuBo tin 
entrevista un hómber di Bubali 
na Aruba, ku fam Gomes, ku 
tabata spesialisá den 
trahamentu di e kuránan aki. 

E struktura di un transhi ta 
tóg otro for di e kuránan di pie- 
dra tipiko na Boneiru. Vicente 
tabata buska e piedranan aki 
den kunuku i pone na un 
manera genial pa sera kurá. 

Despues di a bende e 
kunuku pariba di bario di 
Mexico Vicente ta trese tur e 
bestianan ku a sobra su kas 
mes. Mas tantu e tabatin kamé. 
E1 a planta sentebibu i tambe 
planta kunuku ku maishi. 
Apesar di tabatin diferente 
spantapara den kurá, Vicente 
mes mester a tira bista riba 
para, tira klapchi i dónderbos, 
óf usa su slengu. Su sénter 
tabata presis. 

Dominó 

E hóbi óf deporte di 
Vicente, sigur den su ultimo 
añanan aktivo di su bida, tabata 
dominó. E tabatin dos mesa di 
piedra den balkon dilanti di kas 
i konstantemente tabatin wega 
óf entrenamentu ei riba. 

Tur kaminda Vicente a 
partisipá na weganan di 
dominó. E tabata gusta hunga 
man. 



Vicente a bini for di Aruba ku e téknika pa traha 
transhU kurá di piedra. E ta otro Jor di e kurá di 
piedra boneriano. 





Vicente Gomes meimei di algun di suyu muhénan 


Pa tur e trabou i méritonan 
den su bida el a risibi e 
kondekorashon di 'Ridder in de 
Orde van Oranje Nassau' dia 
15diAprell975. 

Vicente Gomes, alias 
Vicente Polis, a fayesé na aña 
1980 na edat di 93 aña. 
Despues di su morto gobiérnu 
di Boneim ta rekonos'é tambe 
ku un kaya na su nómber. E 
kaya aki ta keda den Antriol 
Pariba na fin di Kaya Papa 
Cornes i ta konekta ku Kaya 


Dr. José Gregorio Hemandez. 

Gran mayoria di e yunan di 
Vicente Gomes a fayesé. Ta 
dos yu tin na bida ainda. 

Nietu, bisañetu i nan yunan 
i yu di nan yunan si tin na 
kantidat grandi tur kaminda. 
Nan ta orguyoso di un tremendo 
welo, bisawelo, un hómber ku 
a nifiká hopi pa su bario i su 
isla, i ku na edat hopi hóben el 
a bin biba i forma parti di e 
dushi komunidat aki. 




Un dia Vicente (di dosfor di man robes) a disidi di 
bai kana rónt Boneiru huntu ku su amigunan Tishi 
RegaleSy Gorwin i Martis. 

Dos persona kasi 
idéntiko 


Mi barbero aktual ta 
Dolcey Maury di 'Barberia 
Antillana' den Kaya Libertador 
SimonBolivar. Surumanmuhé 
'La Negra' tambe sa pela, mihó 
bisá feita, mi un bes pa siman. 
Di mes e mannan suave di 'La 
Negra' ta karisiá mi kabes mas 
dushi. Pero kaminda e ta awor 
ta difisil pa haña lugá pa 
stashoná outo. 

Algun dia pasá, sintá den 
stul pa laga Dolcey feita mi, e 
kombersashon a bini riba 
karakter di hende. Kiko nos 
gusta i kiko nó. M'a keda 
strañá, pasobra a sali na kla ku 
Dolcey su karakter ta kasi 
idéntiko ku esun di mi. 

E1 a bisa mi (na spañó), 
pero mi ta tradusi: 'Tin bes mi 
no tin pasenshi. Si por ehémpel 


e kortina di e bentana aki no ta 
habri, mi ta rank'é kibra. Un 
biaha un telefon selular tabata 
keda pega i pega. M'a his'é 
dafeabou." 

Ami a reakshoná: "Ata, mi 
tambe tin e karakteristika ei. 
Bon, lo mi no hasié ku mi 
telefon si. Pero si un zip di 
karson por ehémpel ta keda 
pega, mi ta rank'é kibra i pone 
karsonunbanda." 

Asina nos a sigui kompará 
nos dos ku otro. Mi kier men 
spesifikamente nos karakter. 
M'a bisa Dolcey: "Bo sa kiko 
ta molestiá mi? Ta habrimentu 
di e sakunan di pléstik den 
supermerkado. E sakunan aki 
ta difisil habri. Mi ta pérdé 
pasenshi, kunsumi, i purba un 
otro. Kansa mi sua." 


Ultimo dia komo prensés 

© Rudy Domacassé 

Nó, mi no ta papia di Megan, Prensés Di, óf kualke 
prensés konosi. Tin hende ta nase komo parti di un famia 
real i ta prensés di nasementu. Otronan manera Megan i 
Di ta kasa i bira prensés. Tin algun di nan, unu spesial, ta 
nase ku tur ingredientan pa ta e prensés di mas bunita ku 
historia a produsi. E momentu korekto tin ku yega pa su 
prensésidat sali. 

Hopi hopi tempu pasá, un maehi a pronostiká ku un 
toke spesial, sea den forma di un brasa óf un sunehi di e 
prinsipe skohi lo krea un transformashon mágiko den e 
damita aki laga tur e ingredientenan spesial di prensés 
sali. I esei a sosodé, riba un dia skohé pa universo. E 
dams a bira esun di mas bunita, talentoso, inteligente, felis, 
inspirá pa hasi bon i kos grandi i yuda su hendenan. E1 a 
bona manera e mata di mas bunita, kurativo i ku e frutanan 
di mas delisioso. Asina a sigui, te un dia, su ultimo dia 
komo prensés. 

E dia ei, el a lusi mas ku nunka. Di i Megan ta kai 
ehikitu banda di dje. Pero ta su ultimo dia komo prensés. 
Un separashon, lós di e sunehi mágiko, leu di e brasa 
transformativo, bék den e kunuku di trabou duru. Pero ta 
un eskoho; labor duru tin ku bai krea kambio nesesario, i 
dil ku reto urgente. Na fin di dia largu, di trabou sofokante, 
dilanti pretu di anochi, si tempu ta korekto, si ta deseo di 
universo, si un nivel mas haltu di prensésidat ta deseá, e 
brasa i sunchi ta ward’é. 


Dolcey a reakshoná: "Bo 
tambe? Ami tambe. I mi no ke 
tampoko pa hende keda maha 
den mi kabes." 

Ami: "Bo tambe? Ami 
tambe." 

Asina nos a sigui. Pensando 
riba horoskop, m'a bira puntra 
Dolcey ki fecha el a nase. E1 a 
menshoná 24 di séptémber. 
Pues un dia promé ku mi. Di 
mes m'a nase si algun aña 
promé kuné. Nos tur dos ta 
libra. 

"Nos mester selebrá e echo 
aki Dolcey. Laga nos saka un 
sélfi. Ta kos di skirbi ariba", m'a 
bisa Dolcey. 

Ora ku m'a yega kas m'a 
bai sinta mesora tras di 
kómpiuter i buska pa sa mas di 
e signo di libra. M'a yega na 
algun punto interesante, ku ta 
kuadra tantu pa mi komo 
Dolcey. 

Algun punto fuerte: 
koperativo, diplomátiko, 
grasioso, hustu, sosial. 


Algun punto débil: 
Indesisivo, evitá 

konfrontashon, vengantivo, 
tene duele di su mes... i un par 
mas ku mi tin bérgwensa di 
menshoná. 

Ya, no ta tur libra ta meskos. 
Manera mi amigu Rudi sa bisa 


semper: "Riba tur regla tin 
eksepshon." Mi no ta haña ku 
mi ta vengativo. 

Mi no ta kompletamente 
pues manera Dolcey i Dolcey 
no ta kompletamente manera 
mi. Nos parse otro si. Na 
karakter! 


Boneiru no a skapa di lionfish 

© Joselito Oleana 


Kiko ta un lionfish? Kon e 
ta? Kon bini e aki banda serka 
nos? Tur ta preguntanan ku nos 
ta hasi nos mes óf otro hende 
ora nos tende e nómber aki. 
Lionfish ta un tipo di piská ku 
originalmente tabata kuida den 
akuario.. Tin hende ta bisa ku 
ora kriadónan no por mantené 
nan I duna nan kuminda a 
kuminsá deshasi di nan. E lion- 
fish a kuminsá kome nan otro 
piskánan den akuario i nan a 
disidi di dump nan den laman. 

E piská aki su kolónan ta 
hopi bunita, strepiá ku koló kórá 
bayendo den direkshon di koló 
maron i ku spiña riba su lomba. 

E spiñanan aki ta kontené 
un tipo di venenu ku e lionfish 
ta uza pa defendé su kurpa i 
hasi daño na enemigu. Ora di 
bai piska nan mester bisti un 
hanskun spesial pa evitá ku e 
spiñanan ta hinka hende i hasi 
bo malu. 

Ku un tipo di sper óf harpun 
spesial ta kohe nan hinka den 
un saku. Den kaso ku un spiña 
hinka bo man mester laba e 
herida bon ku awa lou i despues 
bai dókter óf hospital pa trata 
e herida. Hendenan alérgiko pa 
e venenu por kai den shók. 


Tambe por haña entre otro 
diarea, sakamentu i batimentu 
di kurason. 

Ta topa lionfish den hopi 
parti di mundu, serka nos mes 
na Boneiru I tambe den Car- 
ibe, den áreanan di Pasifiko di 
Oustralia. Pero den ultimo 
tempu nan a bira masha hopi 
rónt mundu. Nan ta kome tur e 
piskánan chikitu den ref, 
poniendo ku nos bida bou di 
laman ta muri. 

Segun investigashon, lion- 
fish parse kanibal, e ta kome 
su mes kompañeronan mas 
chikitu. 

Anochi nan ta sali pa bai 
buska kuminda. Tur piská mas 


chikitu ku e topa den su 
kaminda 

ta bira su viktima. Kome e 
ta kome nan. 

E piskánan muhé por pone 
15.000 webu pa biaha. Nan ta 
reprodusi masha lihé mes, 
práktikamente nan ta invadi tur 
lugá. 

Apesar ku e spiñanan tin 
venenu, por kome lionfish. 
Despues ku kita e spiñanan for 
di e lionfish su lomba por 
kushin'é pa kome. Nan ta hopi 
dushi I ta kontené hopi 
OmegaS. 

Pa por kaba ku lionfish tin 
ku ta kaba ku e piskánan 
chikitu. Nos por kome nan. 

Kon bini mi ta trahando na Extra? 



Laga mi presentá mi mes 
promé. Mi nómber ta 
Davienuska Janga i mi tin 21 
aña di edat. Mi ta mama di un 


aña hasiendo diesocho mi a sali 
na estado. Den e promé 
lunanan despues ku mi yu a 
nase mi tabata sintimi malu ku 


© Davienuska janga 

lechi. Mi tabatin e pensamentu 
ku ami ta su mama i ami 
mester ta responsabel p'e i 
ningun otro hende. 

Buska trabou 

Un dia m'a lanta a disidi di 
prent mi C V i kuminsá parti na 
sierto lugánan. Despues di 
algun dia mi a risibi un yamada 
pa mi por kuminsá traha. 
Promé dia di trabou mi a haña 
yamada di Extra pa mi por bin 
un reunion pa trabou. E ora ei 
mi a hañami ta kis na unda mi 
ke traha. Kontal mi a kis pa mi 
a traha na Extra. Te ainda mi 
ta trahando aki i mi ta hopi 
kontentu ku mi trabou. 

Layout 

Mi a kuminsá komo 
trahadó na bali. Mi mester a 
sóru pa atendé ku klientenan ku 
ke publiká propaganda óf 
komunikado den korant. 
Despues ku mi tabatin e 
funshon di bali bon bou di 
kontról, mi a haña e kurashi pa 
siña mas kos. 

Mi ta kórda nét Ricky a 
kuminsá siña traha layout. E 
ora ei mi di ta nét bon. Mi a bai 
serka Shirley mesora. Shirley 
ta nos direktora. Mi a puntra 
Shirley si ta posibel ku mi 


tambe por siña traha layout. E1 
a bisami ku no ta problema, 
pero basta mi keda pendiente 
ora ku klientenan bini. 

Edward tabata e persona ku 
a siña ami ku Ricky traha lay- 
out. E promé dianan mi no 
tabata komprondé niun pátaka. 
Tabatin asina tantu kos ku 
mester kórda, manera e 
shórtkótnan ('short cut)', kon pa 
prosesá e potrétnan i reglanan 
ku ta mará na e korant mes. 
Pero ku tempu tóg mi a siña 
kon pa traha e korant i awor 
mi tin esaki dominá. 

Banda di traha layout di 
Extra mi ta traha layout di mas 
korant. Por ehémpel di e 
korant ku Fundashon Cas 
Boneriano a saka aña pasá. 

Televishon 


Mi no a siña solamente kon 
pa traha layout. Tambe mi a 
siña programá na Bonaire.tv. 
Pues hinka e programanan ku 
mester pasa den e sistema pa 
nan pasa na Flamingo TV i 
MiTV. 

Mas aleu mi a bai kurso di 
editá programanan di 
televishon manera Herensia, 
'Boneiru Ayera pa Awe' i 'Aki 
Boneiru' etc. Pero mi no a sigui 
programá i editá programa, 
pasobra mi no tabata sinti ku 
esaki ta algu pa mi. Mi a preferá 
di sigui traha layout, aviso i otro 
kos ku tin di haber ku korant. 

Awor aki mi meta ta pa mi 
siña skirbi na bon papiamentu i 
ta p'esei mi a kuminsá skirbi. 
Esaki ta e promé biaha ku mi 
ta skirbi algu pa korant. 


yu muhé di 3 aña. Ku dieshete mi mayoman mester a kumprá 



Dun’é un chéns 

© Netty Evertsz 


Tur hende ta meresé un chéns mas, 
tóg? Wel, mi papi tambe. Luna pasá 
nos a hasi 4 aña huntu. Mi papi ta e 
hómber di mi bida. Nos relashon ta 
fuerte i firme manera baranka. Den 4 
aña di tempu nunka mi a faya ku mi 
papi. Mi ta su muhé, den bon i den 
malu. Sin nunka tambaliá. 

Ai mi shelu, e hómber aki si ta 
stima mi. Mi papi a forma mi pa bira e 
muhé di su soño. 

Mi a siña kon pa prepará su 
platonan preferi. Mi ta bria den 
kushina. Mi amiganan sa hasi chérchi 
di mi, bisando ku 4 aña pasá, ni un wea 
di aros tabata sali bon fo’i mi man. 
Pero awor un kuminda di mi lo pone 
bakénan den kushina kita sombré. 
Esaki, danki na mi papi. 

Mi papi a introdusi mi na 
sekretonan den kama. Su pashon ta 
intoksikante. Mi a siña posishonnan ku 
ni den Kama Sutra lo bo haña. Mi ta 
hasi kos den kama ku nunka ántes lo 
mi a pensa pa hasi. Mi papi a siñami 
ku su deseonan seksual ta masha nor- 
mal. Ku mi tarea ta pa komplasé den 
su fantasianan. Mi gusta ora mi papi 
yamami su diabel den kama. Mi sa 
ku ta ami so por kita e set seksual di 
mi papi. 


Mi papi ta un hómber kariñoso. Kla 
pa kubri su muhé ku kómpliment. Mi 
papi a siñami kon pa bisti. Di un forma 
séksi ku e ta gusta asina tantu. Mi tin 
ku kuida mi figura, paso mi papi gusta 
mi barika plat. E ta gusta regalá mi 
pañaiprenda. Mikabeiimihuñatambe 
mi papi ta kubri. Mi papi gusta mi kabei 
largu. E ekstenshon ku mi ta laga pone 
semper ta di un kalidat superior. Asina 
mi papi gustami. Sintura smal, kabei 
largu, i un saya mas kórtiku posibel. Ora 
nos ta sali, mi papi gusta wak kon 
hómbernan ta atmirá mi bunitesa. 

Mi papi ta e hómber di mi bida, e ta 
hasi mi felis. Mi ta trata di ta e muhé 
perfekto p’e. Aunke tin bes mi ta sinti 
su falta si. Dikon? Pasobra mi papi ta 
un hómber ku otro kompromiso tambe. 
Mi papi ta un hómber kasá. Esaki ta 
un situashon ku tur dia e ta lamentá. 

Bo sa, den e 4 aña di nos relashon 
mi papi a purba vários biaha na divorsiá. 
Pero na dos okashon su kasá a bin sali 
na estado. Esaki no tabata planiá, 
pasobra mi papi a splikami ku e no tin 


deseo seksual pa su kasá. Esaki a 
sosedé bou di influensia di alkohól. Mi 
ta komprondé esaki pasobra mi sa ku 
mi papi no tin nesesidat pa komparti 
kama ku niun otro hende. Ta ami ta su 
diabel den kama, tóg? 

Mi papi ta biba serka su kasá, pero 
su kurason ta di mi. Esei mi sa. Ta e 
muhé ei tin mi papi wantá i mi hómber 
ta hopi responsabel. E no ke bai laga 
su yunan awor ku nan ta asina yón. Mi 
ta purba pa tene pasenshi, aunke tin bia 
esaki ta difisil. Mi ta sintimi e muhé di 
un ratu. 

Mi ta mantené mi kas i mi kama 
limpi i fresku pa mi papi, pero nunka e 
no ta pasa henter un anochi huntu ku 
mi. 

Mi ta kushiná su kuminda preferi, 
pero ta dos bes pa siman so e ta bin 
kome serka mi. Mi ta mantené mi 
aparensia manera e ta gusta, pero ta 
den skuridat so e ta broma ku mi. 
Ultimamente mi a rabia ku mi papi. Nos 
a pleita. Bo sa, paso mi a kansa. Kansá 
di tin ku pasa dianan di fiesta mi so. 


Despues di kada momentu pashonal, 
mi papi ta lanta i bai su kas. Serka su 
famia, sin wak patras. Ami no por 
plania nada. Mi no por plania un 
famia ni sikiera un futuro ku mi papi. 
Pero, el a pidimi pa un tiki mas 
pasenshi. Te ora e yunan bira un tiki 
mas grandi. E ora ei si e lo divorsiá. 
Sin duda. Mi a disidi di duna mi papi 
un chéns mas. Pasobra e relashon aki 
ta muchu balioso pa nos tur dos. 

Awe mi papi ta hopi emoshonal. 
Ku lágrima den su wowo el a bisami 
ku e no por soportá mas di ta kasá ku 
e muhé ei. E yunan a yega e edat ku 
awor si e por divorsiá. Mi papi a bai 
pa kibra ku su kasá. Porfin e matri- 
monio a yega su final. 

Mi a kaba di haña un mensahe di 
mi papi. E ta hopi rabiá. Rabiá pasobra 
su kasá a kaba di bis’é ku e ta 
sperando un yu mas. E muhé ta priñá. 
Nét awor ku el a tuma e desishon pa 
divorsiá. Esta rabiá mi papi ta. Mi a 
purba na trankilis’é, maske mi 
kurason ta destrosá. Mi no ke p’é 
hasi nada ku por hink’é den 
problema. Mi a puntr’é ta kon esaki 
por a sosode? Ku furia el a kontestá: 
“ E muhé a bolbe sedusimi den un 
momentu di debilidat.” 

Asamblea bou di pal'i tamarein 



© Rudolf Wout 

Shon Arei a yama un 
asamblea pa tende di su 
ayudantenan ta kiko nan ta kere 
mester hasi pa su pais 
progresá. Prome ku a pidi 
palabra tabata e lora i ku un 
tono skérpi a laga sa ku parse 
Kompa Gai, ku ta atendé ku 
finansa, a bai un madoa di soño. 

“Kokoyoko”, Kompa Gai a 
grita: “Na mi kurpa si bo no ta 
bin tene lanta.” 

Kododo a saka kabes fo’i 
tras di piedra i a grita: “Ta falta 
di e raton di kérki ei.” 

Esun ku e sapatu a pas a 
gruña: “Miho bo drenta bo hól, 
pasobra ami no ke tin loshi ku 
lagadishi. Bo ta manera solo 
birá, pa dal kachó no ta falta 
palu.” 

Kododo a sali fo’I tras di 
piedra i kontestá: “Miho abo no 
kologá bo sombré kaminda bo 
no por koh'é.” E1 a grita hari 
falsu i sigui bisa: “Mófi no 
mester kere ku e por fluit 
manera trupial.” Ata tur e 
ayudantenan ta lora 'bou di 
harimentu, un bochincha di otro 
mundu. 

Kakalaka a bula rónt ta 
grita: “For di berput bo no por 
saka pérfume....” 


A reina un silensio profiindo 




bou'i pal’i tamarein. Tur 
ayudante a keda ketu ketu. 

Palabrua ku un stém solém 
a kibra e silensio: “No tira kulpa 
di buriku riba su sia. Loke boso 
a sembra ayera, boso ta 
kosechá awe. Tin dia di kórta 
pa kabes di maishi kai.” 

Kompa Buriku a grita na 
bos haltu: “Hónki, hónki, no 
hinka mi den boso bómbóshi. 
Mi a mira mas solo ku boso, e 
solo di ayera no ta meskos ku 
esun di awe.” 

Pushi a bira komentá: “No 
lanta sushi di baka fo’i tera, 
lag'é eibou.” 

Baka a kontesfé: “Pa sabi 
ku pushi ta, e ta kome piská 


kuru.” 

Gritu di harimentu bou'i pal’i 
tamarein... Shon Arei a bira 
razu. E tabata hopi desgustá ku 
e pleitamentu i tirament'i 
palabra pa otro. E1 a lanta para, 
raspa su garganta dos tres 
biaha i duna órdu pa silensio. 

“No hinka dede den wowo 
di Dios. Dia konsenshi kuminsá 
yora, ta pordon so por konsof é. 
Esun ku tin fishi di kaku i ku tin 
man riba barika di otro, paga 
tinu! Fo’i awe, manera bari ta 
zona, asina tur atras mester 
bai...” 

Ku e palabranan ei Shon 
Arei a términá e asamblea i a 
baha bai laga nan. 


Esta inmenso, 
esta bunita, 
bulando den espasio. 


Esta dushi, 
esta sublime, 
sintibo den Shelu. 

Aya ^riba, 
tempu ta pasa, 
holoshi ta kana, 
avion ta bula, 
manera un para. 
Tempu tambe ta bula, 
djis tabata aya, 
awor ta aki. 

Esta sublime, 
esta dushi, 
pasando riba nubia. 

Aya te ariba, 
mundu aya bou. 

Nos aki riba. 


Un unilateral perfekto, 
solamente kreá pa Todopoderoso. 

Tempu no ta di nos; 
tempu ta den Su man. 

Ku konfiansa nos ta entregá nos mes. 

Danki na siensia i esnan inteligente, 
Nos ta disfrutá di teknologia. 

Aki haltu den espasio, 
esta un goso, esta un alegria, 
bulando den espasio. 

Skirbi pa Feliz Nicolaas 

Reskate di ^Pai’ den mondi di Gurubu 


"I mi kier deseá boso tur un 
felis aña nobo yená ku 
bendishon, pas, trankilidat, 
pasenshi i hopi forsa i salu pa 
enfrentá e retonan ku lo ta nos 
dilanti den 2020 ku un regalito 
chikitu. I no bai ainda. Keda 
kome ku nos." Palabranan di 
Pierre Perigualt Monte, 
ménedjer di e proyekto di 
'Desaroyo di Bario', durante un 
aktividat pa habri aña na Plasa 
Fransisco (Chico) Goeloe 


djabiémé 17 di yanuari 2020. 

Nét el a kaba papia ku un 
yamada ta drenta riba mi 
telefon. Ta Tante Linda. "Bói, 
bo por tende mi un ratu? Ta 
algu urgente." 

Meimei di holó dje kuminda 
den sala ku tabata penetrá den 
mi nanishi mi tabata kasi 
kontestá Tante Linda ku mi ta 
okupá. Pero mi no por a hasié. 
Mi konosé e ku Walter muchu 
bon. I m'a bis'é pa papia numa. 


"Walter a bai mondi na 
Gumbu i awor'ei a yama na 
telefón pa bisa ku a bira skur i 
ku e no por sali", Tante Linda a 
bisa ku ansha den su bos. Nan 
tabata pará na outo di Walter 
na e baki di awa nobo dje pos 
di Gumbu. 

"Warda mi einan i mi ta 
bini", m'a bisa Tante Linda. Mi 
no por a riska drenta e mondi 
di tuna ku yatu ei ku mi pianan 
diabétiko. M'a pensa riba 
solamente un persona ku por a 
yuda mi. Mi amigu Nel 
Nicolaas, sóldá te den su higra. 
M'a yam'é, el a kontestá telefón 
i bisa mi ku e ta na Colombia. 
E1 a rekomendá mi pa yama 
Calo Thodé. 

Kon ku bai bini a yama 
Calo, subrino di Walter, ku a 
yega despues di mei ora. 
Mientrastantu m'a yama 
Walter na telefón pa determiná 
su posishon. Mi konosé e 
mondi ei bon. Mi tin kunuku ei 
banda. Mi sa kon impenetrabel 




e mondi ei ta. 

Tantu Nel komo Calo tabata 
dos di mi 'muchanan di VKB'. 
Tur dos, huntu ku mi, ta bon 
kanadó di mondi. Calo ta un tiki 
eigenweis si. Ku basta 
esfuerso m'a logra haña Calo 
asina leu pa skucha mi. M'a 
gui'é na distansia i asina a bini 
reskatá Walter despues di 
masoménos tres ora ku e 


operashon a kuminsá. 

Bon mirá Walter no tabatin 
problema pa pasa nochi den e 
mondi aki i mainta sali bék. Pero 
Tante Linda no kier a tende 
nada di esaki. 

Yunan di Walter i Linda 
tabata kontentu. A reskatá Pai! 
Un famia ku ta biba den union 
ku otro! Nan a demonstrá esei. 

Kasnan di Playa a bira negoshi 

.... of a disparsé! 

© Mariselle Chirino-Boekhoudt 


Tempu ku mi a lanta den 
añanan 70-80 na Playa kos 
tabata otro. M’a lanta konosé 
hende ta biba den Playa. 
Naturalmente tabatin tienda, 
pakus i ofisina tambe. Pero 
awendia ta kasi negoshi so tin 
den Playa. Playa no tin hopi 
habitante mas. Mi a laga mi 
pensamentunan bai den e Playa 
ku m’a lanta konosé. 

Den e Kaya Grandi ku mi a 
lanta konos’é komo Breede- 
straat, mayoria habitante 
tabatin nan negoshi pegá ku 
nan kas. Entre otro Hotel 
Rochaline ku e doñonan tabata 
biba den e hotél óf den e kaya 
enfrente, Kaya Almirante 
Pedro Luis Brion. 

Tabatin Monchin Soliana i 
su mama Arnelia Kaluf ku nan 
negoshi dilanti i kas patras. 
Enfrente di nan kas tabatin 
Wachi i Mona Rijna, ku na 
kada banda nan negoshinan, 
Penshon Rijna, La Sonrisa, 
Casa Blanca ku Mona Lisa. 
Shon Mi Booi ku Novelty Shop 
i su kas ariba. 

Den otro kayanan den Playa 
bo tabata haña Silvia Abraham 
bibando banda di Zeezicht, 
Jules Heitkonig ku su negoshi 
na banda, Bachi Booi ku Bata 
enfrente i un bar na banda/ 
patras. 

Awor ningun di e kasnan no 
t’ei mas komo bibienda. Algun 
nan a bende i otronan ta na hur 
pa negoshi. 


^Open house^ 

No ta tur habitante di Playa 
tabatin negoshi. I te ainda tin 
famia ta biba den Playa, sin ku 
nan tabatin negoshi. 

Mi ta kórda ántes kon dushi 
nos tabata biba den Playa. 
Kaya tabata nos ‘speelplaats’. 
Kore hunga bala, tek, tapa 
kara, skonde den e edifisio 
bieunan ku tabata tin. Pasa 
henter dia den laman na plasa 
di piská, piska riba waf, kore 
baiskel den tur direkshon sin 
mester preokupá ku bórchinan 
di ‘verboden’. 

Kas di mi wela tabata 
manera un ‘open house’. Tur 
konosi ku bin Playa tabata pasa 
kumindá, sosegá un ratu, tuma 
algu di bebe, fia wese óf sinta 
warda ora pa bai e siguiente 
sita. 

Nos no tabata tin kurá di 
kas. Tur momentu nos tabata 
na kas di otro, famianan pegá 
ei óf bisiñanan amigu. Nos 
tabata wandu bai bin hopi. Un 
dushi infansia i rekuerdonan 
bunita. Un Playa trankil i dushi. 

Kambio 

Pero awor Boneiru a 
kambia. Masha poko famia (di 
ántes) a keda biba den Playa. 
Sea yunan no ta biba na 
Boneiru mas, a bende óf ta hur 
pa kas óf negoshi. Óf e kasnan 
mes ya no t’ei mas i a traha 
otro edifisio na nan lugá. I 
famianan a bai biba den otro 
barionan di Boneiru. 


Moléster 

Loke si tin mas tantu 
awendia ta moléster, 
espesialmente anochi/mardugá. 



Parti di Kaya Grandt E edifisio na man drechi no tei mas. E otro ta negosht 


Awor tin masoménos 4 pa 
5 famia di ántes ta biba ketu 
bai den Playa, den kas di nan 
mayornan. Mi a kombersá ku 
algun di nan di e diferensia di 
biba ántes i awor den Playa. 

Biba den Playa ketu bai tin 
su benefisionan. Tur kos ta 
serka, pakusnan, ofisinanan, 
supermarket, dókter di kas, 
hospital. Ora tin aktividatnan 
publiko manera ‘Taste of 
Bonaire’, Regata, kamaval etc. 
no mester di outo. Ku pia mes 
ta kana bai. Óf sinta den ve- 
randa i gosa di ambiente. 

Pero Playa no ta e mesun 
Playa di ántes mas. Kayanan 
ta hopi mas druk, hopi mas 
ruido i tur hende no konosé 
otro mas manera ántes. 


Kisas no tin masha moléster di 
e sitionan di fiesta, pero si di e 
baidónan di fiesta. Hendenan 
ta keda te mardugá lat riba 
kaya ta hasi bochincha. 

Hende burachi, ta papia 
dum, ta pleita, bringa, manda 
bóter, ta pishi i pupu na kurá di 
kas. Hopi bes pegá ku bentana 
di kamber, stroba e 
habitantenan di dmmi. I bo no 
por bisa nada, pasobra bo ta 
haña serka nan. Brómer i 
outonan ta skuer, pone ‘fever’, 
manera nan ta bisa awendia. 
Óf ta pone muzik dum. 

Réspét i étika 

Den dia e problema mas 
grandi ta outonan ku ta parker 
dilanti porta di kas óf porta di 
garashi. I hendenan no tin 


réspét ni étika mas pa e espasio 
dilanti nan kas. 

E ‘open house’ ku kasnan 
di Playa tabata brinda ántes 
tambe no t’ei mas. Kada hende 
ke nan privasidat i poko hende 
tin tempu pa pasa bishitá otro 
mas. Bida a bira druk, meskos 
ku Boneiru mes i tempu ta 
kórtiku. Hende su dia semper 
ta yen di tur kos ku e bida 
moderno aki tin. 

Mi ta kórda ku den añanan 
nobenta, ora ku ya mi wela no 
tabata na bida mas, mi mama 
sa bisa: “Ta na unda mi mama 
ta pa sinta pafó pa e mira 
kuantu outo Boneim tin awor”. 

Awor ami ta puntra: “Ta na 
unda mi wela ta pa mira ku ya 
no por biba den Playa mas”. 




Kas di mi welo i wela, Wachi i Mona Rijna, den Playa. Awendia tin vários negoshi den e edifisio aki. 






















































